c: text/html

text:
1
Walit acḥal i ɣ-iḥemmel Baba Ṛebbi, armi nețțusemma d arraw-is! yerna ț-țideț d arraw-is i nella. Ddunit ur aɣ-teɛqil ara d arraw n Ṛebbi imi ur tessin ara Sidi Ṛebbi.
2
A wid eɛzizen, aql-aɣ tura d arraw n Ṛebbi, ayen akken ara nuɣal werɛad i d-yedṛi, lameɛna neẓra belli m'ara d-yedṛu, a nili am nețța, axaṭer a t-nwali akken yella.
3
Kra n win yessaramen deg-s ad yeṣfu akken yeṣfa Lmasiḥ.
4
Kra n win idenben yerẓa ccariɛa n Sidi Ṛebbi, axaṭer ddnub ț-țaṛuẓi n ccariɛa.
5
Teẓram belli Lmasiḥ yusa-d iwakken ad ikkes ddnub nețța ur nesɛi ddnub.
6
Kra n win yeṭṭfen deg-s ixeṭṭu i ddnub; kra n win yețɛicin di ddnub ur t-iwala ur t-yessin.
7
Ay arrac imeẓyanen, ɣuṛ-wat win ara kkun-iɣuṛṛen. Win iteddun s lḥeqq d aḥeqqi akken yella Sidna Ɛisa d aḥeqqi.
8
Win yețɛicin di ddnub yedda d Cciṭan, axaṭer d nețța i d amednub amezwaru. Ɣef ddemma n wayagi i d-yusa Mmi-s n Ṛebbi iwakken ad yessenger lecɣal n Cciṭan.
9
Kra n wid yellan d arraw n Ṛebbi ur țɛicin ara di ddnub, axaṭer tudert i d-itekken s ɣuṛ Sidi Ṛebbi tella deg-sen; ur zmiren ara ad ɛicen di ddnub imi s ɣuṛ Ṛebbi i d-ɛawden talalit.
10
Atah wayen i d-ițbegginen lxilaf yellan ger warraw n Sidi Ṛebbi d wid n Cciṭan : kra n win ur nteddu ara s lḥeqq neɣ ur nḥemmel ara gma-s ur yelli ara si tarwa n Sidi Ṛebbi.
11
Atan lameṛ i wumi teslam si tazwara : ilaq a nemyeḥmal wway gar-aneɣ.
12
Mačči am Kahin yellan d amcum yenɣa gma-s, yezla-t axaṭer nețța lecɣal-is diri-ten, ma d gma-s iteddu s lḥeqq. f+
13
Ur wehhmet ara ay atmaten ma yella keṛhen-kkun wat ddunit.
14
Nukni nɛedda-d si lmut ɣer tudert axaṭer nḥemmel atmaten. Win ur nḥemmel ara, mazal-it di lmut.
15
Kra n win ikeṛhen gma-s d aqettal, yerna teẓram belli win ineqqen, ulac deg-s tudert n dayem.
16
Leḥmala n tideț, nessen-iț s Ɛisa Lmasiḥ yefkan tudert-is fell-aneɣ. Ilaq-aɣ ula d nukni, a nefk tudert nneɣ ɣef watmaten-nneɣ.
17
Ma yella walebɛaḍ yesɛan cci, iwala gma-s di lexṣaṣ ur d-iḥunn ara fell-as, amek ara tezdeɣ leḥmala n Sidi Ṛebbi deg wul-is.
18
Ay arrac imeẓyanen, ur ḥemmlet ara s wawal kan d yiles aẓidan, lameɛna leḥmala n tideț a d-tban s lecɣal-nwen.
19
S wakka ara nẓer belli di tideț i nella, yerna ad yethedden wul-nneɣ zdat Sidi Ṛebbi,
20
ɣas yesseḍlem-aɣ wul-nneɣ : Sidi Ṛebbi sennig wul nneɣ i gella yerna yeẓra kullec.
21
A wid eɛzizen, ma yella ur aɣ-isseḍlem ara wul-nneɣ, nesɛa lețkal zdat Sidi Ṛebbi.
22
Kra n wayen ara nessuter, ițțak-aɣ-t-id axaṭer neḥrez lumuṛat-is yerna nxeddem lebɣi-s.
23
Atan wayen i ɣ-d-yumeṛ : a namen s yisem n Mmi-s Ɛisa Lmasiḥ yerna a nemyeḥmal wway gar-aneɣ am akken yella di lameṛ i ɣ-d-yefka. f+
24
Win yețțaṭṭafen di Sidi Ṛebbi, iḥerzen lumuṛat-is, Sidi Ṛebbi yețțili deg wul-is; yerna a neɛqel belli Sidi Ṛebbi yella deg ul-nneɣ s Ṛṛuḥ iqedsen i ɣ-d-yefka.

robotstxt: allowed

filter: keep


text:
Tiregwa, Tanmiregt Takanadit i Tmaziɣt, tḥegga-d yiwet n tmaɣra akked ucennay, anaẓur aqbayli Ɛli Ɛemran, ass n 03 deg unbir id d-iteddun ɣef 19h00 deg “ Théâtre Chateau” id d-yezgan deg 6956 Rue St-Denis, Montréal. Métro, JEAN TALON.
Tadrimt akk ara ad d-jemɛen seg tmaɣra yagi ad tt-sxedmen deg isenfaren akk id d-heggan, ama d snarni n tmaziɣt tutlayt akked yidles ( Tasekla, tasnilsit, taẓuri, tusna…atg ) deg temnaḍin n Kanada akked tmura nniḍen, ladɣa di tmazɣa sumata .) neɣ d timerna ara rnun cbaḥa n yedles aqbayli, ɣer idelsan akk yernan ccan i tmurt agi n Kanada.
Leqdic ur yeḥbis ara kan d-agi, yettkemmil s isurag, d tejmilin ara rr-en i yirgazen akked tilawin n yedles d tusna.
I waken ad tesɛum tikti ɣef leqdic ara d yilin tzemrem ad terzzum ɣer wesmel


text: Kabyle(i) 1 Sidna Ɛisa yeṭṭef abrid ɣer tmurt n Yahuda agummaḍ i wasif n Urdun. Nnejmaɛen-d daɣen ɣuṛ-es aṭas n lɣaci. Yebda yesselmad-iten akken yennum. 2 Ifariziyen qesden-t-id a t-jeṛṛben. Steqsan-t nnan-as : Yeḥlel i wergaz ad yebru i tmeṭṭut-is neɣ ala ? 3 Yerra-yasen : Acu n lameṛ i wen-d-yeǧǧa Musa ? 4 Nnan-as : Sidna Musa issereḥ-aɣ a nebru i tmeṭṭut-nneɣ ma nefka-yas leɛqed n berru. 5 Sidna Ɛisa yerra-yasen : ?ef ddemma n wulawen-nwen yeqquṛen i wen-d-yeǧǧa lameṛ-agi. 6 Lameɛna di tazwara, Sidi Ṛebbi ixleq-ed argaz ț-țmeṭṭut . 7 Daymi : Argaz ad yeǧǧ baba-s akk-d yemma-s,iwakken ad iɛic ț-țmeṭṭut-is. 8 Imiren, di sin yid-sen ad uɣalen d yiwet n lǧețța. S wakka, ur llin ara d sin meɛna ad uɣalen d yiwen. 9 Ihi, ur feṛqet ara wayen yesdukkel Ṛebbi. 10 Mi llan deg wexxam, steqsan-t daɣen inelmaden-is ɣef wannect-nni. 11 Yerra-yasen : Kra win ara yebrun i tmeṭṭut-is yuɣ tayeḍ, ixdeɛ tameṭṭut tamezwarut, yezna. 12 Akken daɣen, tameṭṭut ara yebrun i wergaz-is aț-țaɣ wayeḍ, tezna. 13 Kra yemdanen wwin-as-d arrac imecṭuḥen iwakken ad yessers ifassen-is fell-asen, meɛna inelmaden țțaran-ten. 14 Mi ten-iwala Sidna Ɛisa, yezɛef fell-asen yenna-yasen : Anfet i warrac a d-asen ɣuṛ-i! Ur ten-țțarrat ara, axaṭer tagelda n Ṛebbi i wid yellan am nutni. 15 A wen-iniɣ tideț : kra win ur neqbil ara tagelda n Ṛebbi am weqcic amecṭuḥ, ur ț-ikeččem ara. 16 Imiren issuden-iten, yessers ifassen-is fell-asen, dɣa iburek-iten. 17 Akken iteddu Sidna Ɛisa ad iṛuḥ, ataya yiwen ilemẓi yeɣli ɣef tgecrar zdat-es, yenna-yas : A ccix yelhan, d acu ilaqen a t-xedmeɣ iwakken ad sɛuɣ tudert n dayem ? 18 Sidna Ɛisa yerra-yas : Acuɣeṛ i yi-tsemmaḍ « win yelhan » ? Ulac win yelhan, anagar Ṛebbi weḥd-es. 19 Tessneḍ ccariɛa n Musa : Ur tneqqeḍ ara, ur tzennuḍ ara, ur tețțakṛeḍ ara, ur tețcehhiḍeḍ ara s ẓẓur, ur txeddɛeḍ ( tețḍuṛuḍ) ara, aț-țqadṛeḍ baba-k d yemma-k. 20 Yerra-yas : A Sidi, ayagi akk xedmeɣ-t seg wasmi lliɣ d ameẓyan. 21 Sidna Ɛisa imuqel-it s leḥnana yenna-yas : Txuṣṣ-ik kan yiwet n lḥaǧa : ṛuḥ, zzenz akk ayen tesɛiḍ, tseddqeḍ-t i imeɣban iwakken aț-țesɛuḍ agerruj deg igenni; imiren as-ed tbeɛ-iyi-d. 22 Mi gesla ilemẓi-nni i imeslayen n Sidna Ɛisa, yennuɣna. Iṛuḥ s leḥzen axaṭer yesɛa aṭas n cci. 23 Sidna Ɛisa imuqel wid i s-d-izzin, yenna i inelmaden-is : Acḥal i gewɛeṛ i wid yesɛan cci ad kecmen ɣer tgelda n Sidi Ṛebbi! 24 Inelmaden-is dehcen mi slan imeslayen-agi. Sidna Ɛisa yenna-yasen daɣen : Acḥal i gewɛeṛ unekcum ɣer tgelda n Sidi Ṛebbi a tarwa! 25 Ishel-as i welɣem ad iɛeddi di tiṭ n tissegnit wala i umeṛkanti ad ikcem ɣer tgelda n Sidi Ṛebbi. 26 Ayagi issewhem inelmaden akteṛ, qqaṛen wway gar-asen : Ihi, anwa i gzemren ad ițțusellek ? 27 Sidna Ɛisa imuqel-iten, yenna yasen : Ayen yellan d lmuḥal i wemdan yeshel i Sidi Ṛebbi, imi Sidi Ṛebbi yezmer i kullec. 28 Buṭrus yenna-yas : Aql-aɣ neǧǧa kullec yerna netbeɛ-ik. 29 Sidna Ɛisa yenna-yasen : A wen-d-iniɣ tideț : win yeǧǧan axxam-is, ayetma-s, yessetma-s, yemma-s, baba-s, arraw-is, tiferkiwin-is ( akal-is), ɣef ddemma-w akk-d ddemma n ubecceṛ n lexbaṛ n lxiṛ, 30 a s-d-yețțunefk meyya iberdan akteṛ di lweqt-agi : ixxamen, atmaten, tiyestmatin, tiyemmatin, dderya akk-d tferkiwin meɛna s waṭas n uqehheṛ; di lweqt i d-iteddun a s-d-tețțunefk tudert n dayem. 31 Aṭas seg imezwura ara yuɣalen d ineggura, aṭas seg ineggura ara yuɣalen d imezwura. 32 Llan leḥḥun iwakken ad alin ɣer temdint n Lquds, Sidna Ɛisa yezwar zdat-nsen. Inelmaden-nni xelɛen, ma d wid i d-itebɛen deffir-sen, ikcem iten lxuf. Sidna Ɛisa yewwi daɣen yid-es tnac-nni n inelmaden, ixebbeṛ- iten s wayen ara yedṛun yid-es. 33 Yenna-yasen : Atan a nali ɣer temdint n Lquds, Mmi-s n bunadem ad ițwasellem ger ifassen n lmuqedmin imeqqranen d lɛulama, ad ḥekmen fell-as s lmut, a t-sellmen ger ifassen n ikafriwen. 34 Ad ḍsen fell-as, a t-ssusfen, a t-wten s ujelkkaḍ, a t-nɣen, m'ara ɛeddin tlata wussan, a d-iḥyu si ger lmegtin. 35 Yeɛqub d Yuḥenna yellan d arraw n Zabadi qeṛṛben ɣer Sidna Ɛisa nnan-as : A Sidi, nebɣa a ɣ-txedmeḍ ayen akka ara k-d-nessuter. 36 Yenna-yasen : D acu tebɣam a wen-t-xedmeɣ ? 37 Nnan-as : Efk-aɣ imukan di lɛaḍima-k, wa ɣer tama-k tayeffust, wa ɣer tama-k taẓelmaṭ. 38 Sidna Ɛisa yenna-yasen : Ur teẓrim ara ayen akka i yi-d tessuturem. Eɛni tzemrem aț-țeswem lkas-agi n lemṛaṛ ara sweɣ ? Neɣ tzemrem a d-tɛeddim seg weɣḍas-agi s wayes ara țwaɣeḍseɣ ? 39 Nnan-as : Ih a Sidi, nezmer. Sidna Ɛisa yenna-yasen : ?-țideț, aț-țeswem lkas-agi n lemṛaṛ ara sweɣ, yernu aț-țɛeddim seg weɣḍas s wayes ara țwaɣeḍseɣ. 40 Ma yella d ayen yeɛnan imukan ɣer uyeffus-iw neɣ ɣer uzelmaḍ-iw, mačči deg ufus-iw i gella, meɛna ad țțunefken i wid iwumi țwaheggan. 41 Mi slan i waya, ɛecṛa n inelmaden nniḍen rfan ɣef Yeɛqub akk-d Yuḥenna. 42 Sidna Ɛisa yessawel asen yenna-yasen : Twalam ayen iḍeṛṛun di ddunit : wid nețwali d igelliden akk-d d imeqqranen n yegduden țqehhiṛen lɣaci-nsen yerna ḥekkmen fell-asen s ẓẓur! 43 Ur ilaq ara ad yili wannect-a gar-awen. Meɛna win yebɣan ad yili d ameqqran gar-awen ilaq ad yuɣal d aqeddac-nwen. 44 Win yebɣan daɣen amkan amezwaru, ilaq ad yili d aqeddac-nwen meṛṛa. 45 Axaṭer Mmi-s n bunadem ur d-yusi ara iwakken ad qedcen fell-as wiyaḍ, meɛna d nețța ara iqedcen fell-asen, yerna ad yefk tudert-is d asfel ɣef waṭas n yemdanen. 46 Sidna Ɛisa akk-d inelmaden-is wḍen ɣer temdint n Yiriku. Mi d-ffɣen si temdint, ddan-d yid-sen aṭas n lɣaci. Ataya yiwen uderɣal isem-is Baṛtimay mmi-s n Timay, yeqqim ṭṭerf n webrid yessutur tin n Ṛebbi. 47 Mi gesla belli d Ɛisa anaṣari i d-iɛeddan, yebda yețɛeggiḍ yeqqaṛ : A Ɛisa, a Mmi-s n Sidna Dawed, ḥunn fell-i! 48 Aṭas i gețɛeggiḍen fell-as iwakken ad issusem, meɛna nețța yețsuɣu akteṛ yeqqaṛ : A mmi-s n Sidna Dawed, ḥunn fell-i! 49 Sidna Ɛisa iḥbes yenna : Siwlet-as. Ssawlen-as, nnan-as : Ur țțaggad ara, kker fell-ak, atan yessawel-ak-ed. 50 Aderɣal-nni iḍeggeṛ abeṛnus-is, ijelleb-ed, yusa-d ɣer Sidna Ɛisa. 51 Sidna Ɛisa yenṭeq ɣuṛ-es yenna-yas : D acu tebɣiḍ a k-t-xedmeɣ ? Aderɣal-nni yenna-yas : A Sidi, bɣiɣ a yi-d-yuɣal yeẓri. 52 Dɣa Sidna Ɛisa yenna-yas : Ṛuḥ, liman-ik isellek-ik. Imiren kan, yuɣal-it-id yeẓri, yetḍfer Sidna Ɛisa deg webrid.


text:
Thâjit/tanfust s Tmazight:
Deg ijj n dcar di Arif tugha ghar sen ijj n uyazîd. Yazîd nni tugha mkur ass ittemsagar aked tyazîdt. Yazîd nni tugha ittmsagar aked tyazîdt nni awarni ddhûr.
Di dcar nni tugha yezdêgh dinni ura d ijj n waryaz yemghar d awessar. Aryaz nni ayedjin/meskin tugha yeqim as drust uca ad dd yawêd ass nnes/ines. Ayedjin/Meskin tugha war ghar s ura d ijjen.
Aryaz a tugha day s ijj n tenbîrt/tbiâet. Zzat/Qber ghad irâh ad yezzâdj, itâemmara/ittcara ijj n tmettît/rbiddu s wamen. Tamettît/Rbidu nni yesrusa tt di remrâh/azqaq di tfuct, bac tfuct nni ad tt ssîhma aman nni. Uca ad zzay sen/yessîrd yeg rudû.
Iwa, yazîd nni mkur ass itekkedd ssenni, ittaf tamettît/rbiddu n waman h'man wejden. Iwa, zzat/qber ghad irâh ghar tyazîdt, issadaf tazedjift nnes di tmettît/rbiddu nni n waman. Safi yeâder tazedjift nnes/ines, uca irûh ad isbuhri tyazîdt nnes/ines s wâzri nnes/ines di ca n xar n tfuct.
Iwa, ittakûd dd dhûr, uca ayedjin/meskin aryaz nni yawessar ittaf aric di tmettît/rbiddu nni yesewjed. Manaya ass x wass ittemsar as, iwa ayedjin/meskin aryaz nni mkur ass yeqqar as, safi yazîd nni war dd iddikûwir, maca walu amcum nni waxxa yamenni iddakûr dd (Wah ya wah, manwen war iddikîren mara mkur ass ad ittaf kurci yewjed?)
Aryaz nni yawessar yûza ghar s rhâr, yarzudd x min ghad ifekken menaya.
Amur a yessengû aman nni, iâemmar/iccûr zzay sen tamettît/rbiddu, uca yessar s tamettît/rbiddu nni deg ûzqaq/remrâh.
A wah, yazîd nni yedwer dd, yessuf tazedjift nnes/ines di tmettît/rbidu nni, safi. Maca amur a, yufa attâs n arric di tmettît/rbiddu nni, ihâda tazedjift nnes/ines, yuff itt teqquccar.
Ayemma, mamec ghad irâh rexxu ghar tyazîdt nnes/ines?
Iwa, waxxa yemmenni, irûh ghar thyazîdt, yenna s:
a nec d uma s n uyazîd, ussigh dd ad am inigh illa wma yuyûr ad yessara ghar ca n tmûrt, imalas/simana dd yegûren ad dd yedwer
(C) Jouwpagina.nl - Link aanvragen? Vragen? Opmerkingen? Contacteer deze beheerder.


text:
Aksil
Aksil (s Tifinaɣ ⴰⴽⵙⵉⵍ) d yiwen ugellid amaziɣ d amɣar aɣatar n taqbilt n Awraba, ittwassnen aṭas ɣ tizi n ukeccem n waeraben s Tmazɣa.
Ig s tajdt tamasiḥiyt lli rad ifl i wakken ad ikcem s Islam. Maca la immiqqir d yan uɣatar n w-aerabn Euqba Ibn Nafie lli rad ttisimẓi izzugz ɣ watig ns lgddam n ayt ɣur-es. Mayad rad isgerwel tannayt ns f waeraben ig awttas lli rad ittḥi s Islam. Rad ilmma yaf tavarast s tagrawla f kullu maygan aerab wala anselem. Rad yurri s kirawan ikkist i waeraben. Mac rad imt ɣ tasbaytad zdat n Umeyyaden.


text: Song: kAdhal vandhiruCHu Film: kalyANarAman Notes: s r2 g2 m1 p d1 n2 S kAdhal vandhiruCHu Asaiyil Odi vandhEn p S S S R G RS R RG R S pAlum pazhamum thEvaiyillE thookkamillE S P P P P M P G3 M M P G3 M pAlvadiyum poo muhaTHa pArkka vandhEn G M R G G M R G G M R G Stanza: kannaTHil kodukkira muTHamoNNu adha kadanA koduTHA thappu enna (+1) S S S S n d p p p p p pd d S S S n dp p p p p siTHira silayE senthamizh chuvaiyE (+1) n n n n S SR n n n n S SR a vandhiruCHu mOha nenjukkuLLE G G G M P MGM M P M G


text:
Bible verses about "bullies" | Kabyle
19
axaṭer ayen akk i glaqen a t-issinen ɣef Sidi Ṛebbi, ẓran-t; d Ṛebbi s yiman-is i sen-t-id isbeggnen.
20
Seg wasmi i d-yexleq ddunit, ayen akk yeffren ɣef wallen, nețwali-t di lecɣal-is; nezmer a neɛqel belli d nețța kan i d Ṛebbi yesɛan tazmert ur nfennu; daymi wigi ulac fell-asen ssmaḥ.
12
Sǧehdet ihi iɣallen-nwen yeɛyan akk ț-țgecrar-nwen ifeclen.
13
Ṛeṣṣit iḍaṛṛen-nwen, ddut deg ubrid n lewqam, iwakken win isquḍuṛen ur iɣelli ara meɛna ad ibedd.
14
Nadit amek ara tilim di lehna d medden meṛṛa, nadit ɣef ṣṣfa axaṭer win ur neṣfi ara ur izmir ara ad iwali Sidi Ṛebbi.
15
?adret ad yili gar-awen win ara yeṭṭixṛen ɣef ṛṛeḥma n Sidi Ṛebbi, ara yesɛun lɣecc, a t-yeǧǧ ad yefk ixulaf deg wul-is alamma yuɣal d ugur ara iḍuṛṛen wiyaḍ.
12
Axaṭer awal n Sidi Ṛebbi d awal n tudert yesɛan tazmert, qeṭṭiɛ akteṛ n ujenwi yesɛan snat n leǧwahi qeṭṭiɛen, ikeččem armi d lqaɛ n teṛwiḥt d ṛṛuḥ, armi d ger lemfaṣel d wadif, yețbeggin-ed ixemmimen n wul d wayen yețḥussu wemdan.
17
Atan ihi lameṛ ara wen-d-fkeɣ : « Myeḥmalet wway gar-awen».
44
Nekk a wen-iniɣ : ḥemmlet iɛdawen-nwen i kkun ițqehhiṛen. BBarket wid i kkun-ineɛlen, xedmet lxiṛ i wid i kkun-ikeṛhen, dɛut s lxiṛ i wid i kkun-iḍelmen, akk-d wid i kkun-ițqehhiṛen.
45
S wakka ara d-tbanem d arraw n Baba-twen yellan deg igenwan, axaṭer nețța icṛeq-ed iṭij-is ama ɣef wid yelhan ama ɣef yemcumen, yețțak-ed ageffur ( lehwa) ama i wid ixeddmen lxiṛ, ama i wid ixeddmen cceṛ.
12
axaṭer imenɣi-nneɣ mačči akk d yemdanen i gella, lameɛna nețnaɣ ț-țgeldiwin akk-d tnezmarin n ṭṭlam iḥekmen di ddunit-agi, akk-d leṛwaḥ imcumen yellan deg igenwan.
Topical data is from OpenBible.info, retrieved November 11, 2013, and licensed under a Creative Commons Attribution License.


text: Kabyle(i) 1 Ɣef wayen yeɛnan win yellan d awal n tudert, i gellan si tazwara : nesla-yas yerna neẓra-t s wallen-nneɣ, nnulent ifassen-nneɣ yerna nerra ddehn-nneɣ ɣuṛ-es. 2 Tudert tban-ed, nwala-ț, nețcehhid fell-as, yerna nețbecciṛ-awen-d tudert n dayem yellan ɣer tama n Sidi Ṛebbi, tura tban-aɣ-ed. 3 Ayen nwala d wayen nesla nxebbeṛ-awen-t-id, iwakken ula d kunwi aț-țekkim di tdukkli-nneɣ, akken nella nukni d Baba-tneɣ Ṛebbi akk-d Mmi-s, Ɛisa Lmasiḥ. 4 Uriɣ-awen ayagi iwakken lfeṛḥ nneɣ ad innekmal. 5 Ayen nesla s ɣuṛ Ɛisa Lmasiḥ newwi-yawen-t-id : Sidi Ṛebbi ț-țafat, ur yelli ara deg-s ṭṭlam. 6 Ma neqqaṛ deg webrid n Ṛebbi i nella yili mazal-aɣ nteddu di ṭṭlam, neskaddeb nexḍa i webrid n tideț. 7 Meɛna ma yella nteddu di tafat am akken i gella nețța di tafat, ad ddukklen wulawen-nneɣ, yerna ddnubat-nneɣ ad iriden s idammen n Mmi-s Ɛisa Lmasiḥ. 8 Ma neqqaṛ ur yelli deg-nneɣ ddnub, atan neskaddeb ɣef yiman-nneɣ, tideț ur telli deg-nneɣ. 9 Meɛna ma nețqiṛṛi s ddnubat-nneɣ i Sidi Ṛebbi, nețța yellan d aḥeqqi, nezmer a nețkel fell-as a ɣ-isameḥ ddnubat-nneɣ, a ɣ-isellek si lbaṭel. 10 Ma neqqaṛ mačči d imednuben i nella, nerra Sidi Ṛebbi d akeddab, awal-is ur yelli ara deg-nneɣ.


text:
Takirgizit
Tutlayt takirgizit d nettat ay d tutlayt taɣelnawt n Kirgizistan, yernu ttmeslayen-tt wazal n 2 n yimelyunen n medden, Ikirgizen. Di tmura ay d-iqerben Kirgizistan llan diɣ waṭas n wid ay tt-yettmeslayen. Di lweqt i deg llan 150.000 n medden ay tt-yettmeslayen di Ccinwa, ladɣa di tama tafulmant (autonome) n Sinkiang-Uyiɣur, llant diɣ waṭas n trebbaɛ timecṭaḥ n Yikirgiziyen ay tt-yettmeslayen deg wetram (lɣerb) n Mungulya, di Kazaxestan, di Taǧikistan akk d Uzbikistan. Nezmer diɣ ad naf kra di Afɣanistan, di ṭṭerk akk d Pakistan.
Tawacult-is[beddel]
Takirgizit d yiwet si tutlayin n twacult taṭerkit, dɣa tutlayin ay tt-icuban ṭṭuqqtent u nezmer ad d-nebder gar-asent taṭerkit, tazerit (n Azerbijan), tatatart (n Tatarestan, di Rusya), tawigurt (ay ttmeslayen di Ccinwa), tuzbikit n Uzbikistan akk d waṭas n tiyaḍ, d acu kan, tutlayt i ɣer tettemcabi aṭas, d takazaxit ay ttmeslayen s umata di Kazaxestan. Tawacult n tutlayin tiṭerkiyin d tawacult meqqren i deg llant waṭas n tutlayin n Asya, yernu ttekkant deg-s ula d tutlayt tamungulit, u llan wid ay yesqeben ula d takurit akk d tjapunit ɣer twacut-a.
Tintalyin-is[beddel]
Takirgizit tesɛa snat n tentalyin timeqqranin, tin n ugafa (nord) akk d tin n wenẓul (sud). Takirgizit tizeɣt (standard) d tin ay d-yufraren si tentala n ugafa, yernu llan deg-s waṭas n wawalen ay d-yekkan si tmungulit akk d tkazaxit, di lweqt i deg tantala n wenẓul, ad naf deg-s aṭas n wawalen ay d-yekkan si tuzbikit akk d tutlayin tir'aniyin am tfarsit (perse) akk d ttaǧikit.
Tasɣent (ddur') n tkirgizit di tmetti[beddel]
Xas tesseqdec tutlayt takirgizit agemmay aɛr'ab i tallit ɣezzifen deg umezruy, maca alammi d tallit tasuvyatit ay yettwaxdem leqdic i lmend n ussizeɣ (standardisation) n tutlayt-agi akken ad tuɣal ad tettuseqdac, ɣer tama n trusit, deg uselḥu n lumur' timenṣabin n Tegduda Tasuvyatit n Kirgizistan. Ass-a, takirgizit lemmden-tt warrac alamma d aswir n tesnawit (lycée). Ma di tesdawit, asselmed yettili-d ama s trusit neɣ s tkirgizit, ɣef leḥsab n yinurar n tmusni. Di 1926, ala kan 5% seg yimezdaɣen n Kirgizistan ay yellan ssnen ad ɣren u ad arun di lweqt i deg 67% seg yimezdaɣen n tmurt d wid yettmeslayen takirgizit, ma di 1970, wwḍen wid yessnen ad ɣren ɣer 100%, di lweqt i deg wid yettmeslayen takirgizit neqsen-d ɣer 44% di tallit-nni. Anect-a yeḍra-d imi nnernan yemdanen n yegduden nniḍen ay d-yettasen ɣer Kirgizistan, dɣa nnig n Yirusiyen ay yebdan zeddɣen tamurt-a si lqern wis 19, asmi teɣli s dd! a w n leḥkem arusi, rnan usan-d aṭas n yemdanen nniḍen di tallit tasuvyatit, yernu merr'a igduden-agi d tarusit ay llan sseqdacen-tt wagar-asen. D acu kan, seg wasmi ay tewwi Kirgizistan azarug-is di 1991, ar ass-a, bdan ttanqasen Yirusiyen si Kirgizistan. Mbeɛd ma llan 22% seg yimezdaɣen n Kirgizistan d Irusiyen di 1990, wwḍen di 2001 ɣer 15%, maca tazrirt-nsen (influence) mazal teǧhed, yernu tutlayt-nsen d yiwet si tutlayin iǧehden akk di tmurt.
Uqbel ma teḍra-d Tegrawla Tarusit n 1917, tella tkirgizit ur tesɛi ula d yiwen n weɣmis. Ma di 1983, tuɣal tkirgizit tesɛa 61 n yeɣmisen akk d 16 n tesɣunin, am wakken ay d-ffɣen 513 n yedlisen s tkirgizit deg useggas-nni. Kirgizistan tesɛa diɣ tiregwa n rr'adyu akk d tilibizyu yettmeslayen s tkirgizit.
Amezruy[beddel]
Di lqern wis 8 ay d-tettwabder tkirgizit i tikkelt tamenzut deg umezruy, deg yiwet n tirawt (inscription) yuran s ṭṭerkit taqburt di Asya Talemmast. Di tallit-nni, llan lejdud n Yikirgiziyen ttidiren di tama taɛlayant n wasif n Yenisey, deg ugafa n Mungulya, d yiwet n tama ay d-yuzgan ass-a di Sibirya, yernu tira tiṭerkiyin tiqburin ay d-ufan deg wemkan-nni qqaren-d yimassanen d akken d nitni ay tent-yedǧan.
Asmi ay smeɣren Yimunguliyen amenkud-nsen (Empire) yernu kecmen ɣer waṭas n tmura ay rẓan neɣ rwin-tent, rewlen Yikirgiziyen s anẓul, ɣer tama n yidurar n Tien Shan, d tama i deg d-tuzga ass-a Kirgizistan. D acu kab, ula d tamurt-a ur temniɛɛ ara seg yegduden iṭerkiyen akk d Yimunguliyen ay tt-id-ikecmen acḥal d abrid yernu srewlen aḥric seg Yikirgiziyen ɣer Turkestan (Sinkiang ay teḥkem Ccinwa ass-a). Xas ma yella di tlemmast n lqern wis 18, tella Kirgizistan d aḥric itebɛen s yisem ɣer Ccinwa, maca tamurt-a tella tesɛa tilelli meqqren. Mbeɛd ma tesɛedda Kirgizistan tallit wezzilen s ddaw n leḥkem n yegduden iṭerkiyen n Asya Talemmast, teɣli ger n yifassen n Umenkud Arusi, d ayen ay yeddkan kra n yemsiwlen n tkirgizit ad rewlen ɣer Afɣanistan akk d yidurar n Pamir. Assebded n Tdukli Tasuvyatit yegla-d s ccwal meqqren imi ay refden Yikirgiziyen leslaḥ akken ad nnaɣen ɣef tlelli-nsen, d acu kan, iɣil ay sxedmen Yirusiyen mgal-nsen yessaweḍ aṭas n Yikirgiziyen ad rewlen ɣer Ccinwa. Di 1919, tuɣal Kirgizistan d aḥric si tegduda tanemlayt (socialiste) tasuvyatit n Turkman, sakin, di 1936, tuɣal d tagduda i yiman-is, d yiwet si xmesṭac-nni n tegdudyin n Tdukli Tasuvyatit. Deg wass n 31 ɣect n 1991, tuɣal Kirgizistan d tamurt timziregt, u tuɣal d tamaslaḍt (membre) di Tmetti n Yiwunak Imzirgen (Communauté des Etats Indépendants) ay d-yettusbedden mbeɛd ma teɣli Tdukli Tasuvyatit.
Tamselyut[beddel]
- Di mondeberbere.com Sɣur Omar MOUFFOK


text:
Aman
Aman (H2O) d tanga yellan di wakal. Iwdan, iɣersiwen, d icakan ur zemmeren ad ddren war aman. Aman udfen deg-sen iferdisen n wuksijin (O) d uhidrujin (H). 2 i'belkimen u'hidrujin d 1 ubelkim n uksijin ttefken aneɣ aman. Aman gerrsen ɣer tfesna n 0 °C (273,15 K, 32 °F). Aman zemmren ad ilin d adfel, d agris, d amazzel (liquide), naɣ d iriggwan (water steam) (agaz).
71% n tjumma n wakal d aman. 96,5% n waman n umtiweg-nneɣ (planet) llan deg igarawen ed yilalen, 1,7% n waman llan deg igelmamen ed yisaffen, 1,7% n waman llan deg wagris n Antarktika d Greenland, 0,001% n waman gan iriggʷan deg igenni, g usigna, g ugeffur.
Aẓar n wawal aman[beddel]
Aman dissem dimziki n taqbaylit. Ur iseara asuf
Asimel[beddel]
Itergien hemlen ad inin : Aman Iman


text: Kabyle(i) 2 Lmuqeddem ameqqran Ananyas yumeṛ i wid yellan zdat-es, a t-wten ɣer yimi. 3 Dɣa Bulus yenna : A k-id-iwet Ṛebbi a bu sin wudmawen! Teqqimeḍ aț-țḥekmeḍ fell-i s ccariɛa, lameɛna kečč s yiman-ik txulfeḍ-ț imi tumreḍ ad iyi wten. 4 Widak yellan zdat-es nnan-as : Tregmeḍ lmuqeddem ameqqran n Ṛebbi! 5 Bulus yenna-yasen : Ur ẓriɣ ara ay atmaten belli d nețța i d lmuqeddem ameqqran, axaṭer yura di ccariɛa : Ur țekkes ara leqdeṛ ɣef lḥakem n wegdud-ik. 6 Bulus, mi gwala deg unejmaɛ-nni azgen deg-sen d isaduqiyen, azgen nniḍen d ifariziyen, iɛeggeḍ gar-asen, yenna : Ay atmaten, nekk d afarizi, d mmi-s n ufarizi; ɣef ddemma n usirem i nesɛa di ḥeggu n lmegtin i d-beddeɣ ɣer ccṛeɛ ass-agi! 7 Mi d-yenna ayagi, ikker umennuɣ ger ifariziyen d isaduqiyen; dɣa yebḍa unejmaɛ-nni. 8 Axaṭer isaduqiyen qqaṛen ulac ḥeggu, ulac lmalayekkat, ulac leṛwaḥ; ma d ifariziyen, nutni umnen s wannect agi. 9 Ikker umennuɣ gar-asen; kra n lɛulama n ccariɛa n tejmaɛt n ifariziyen kkren iwakken ad ḥudden Bulus, nnan : Ur nufi ara ayen n diri deg wemdan-agi. Yezmer lḥal ihdeṛ-as-d Ṛebbi neɣ lmelk! 10 Imi ițțimɣuṛ umenɣi, lqebṭan ameqqran yugad ad feṛqen Bulus d iftaten. Yumeṛ i lɛeskeṛ ad ṛuḥen a t-id-kksen si tlemmast-nsen, a t awin ɣer lbeṛj. 11 Azekka-nni deg iḍ, Sidna Ɛisa iḍheṛ-as-d i Bulus yenna-yas : Ur țțaggad ara, axaṭer am akken tcehdeḍ fell-i di temdint n Lquds, ilaq daɣen aț-țcehdeḍ fell-i di temdint n Ṛuma. 12 Mi guli wass, at Isṛail xedmen tiḥileț, msefhamen, gullen ur ččin ur swin alamma nɣan Bulus. 13 Wid akk i s-ixedmen taxazabit agi, llan akteṛ n ṛebɛin yid-sen. 14 Ṛuḥen ad ẓren imeqqranen d lmuqedmin akk-d lɛuqal nnan asen : Neggul s limin ameqqran, ur nečči acemma alamma nenɣa Bulus. 15 Tura ihi, init-as i lqebṭan ameqqran a t-id-yawi ɣer unejmaɛ n ccṛeɛ zdat-wen, amzun tebɣam a s-tɛiwdem abeḥḥet; ma d nukkni, a nheggi iman-nneɣ a t-nenɣ uqbel a d-yaweḍ ɣer dagi. 16 Lameɛna mmi-s n weltma-s n Bulus imi gesla s tḥileț-nni i s heggan, iṛuḥ ɣer lbeṛj anda yețwaḥbes Bulus, a s-yessiweḍ lexbaṛ. 17 Bulus yessawel-ed i yiwen si lfesyanat, yenna-yas : Awi aqcic-agi ɣer lqebṭan ameqqran, axaṭer yesɛa awal ara s-yini. 18 Lfesyan yewwi yid-es aqcic-nni ɣer lqebṭan ameqqran, yenna-yas : Bulus ameḥbus-nni yessawel iyi-d iḥellel-iyi iwakken a k-d-awiɣ aqcic-agi, yesɛa awal ara k-d-yini. 19 Lqebṭan ameqqran iddem aqcic-nni seg ufus, ɛezlen iman-nsen ɣer ṭṭeṛf; yenna-yas : D acu i tebɣiḍ a yi-t-id-tiniḍ ? 20 Yerra-yas : At Isṛail msefhamen a k-d ḍelben aț-țawiḍ Bulus azekka ɣer zdat unejmaɛ n ccṛeɛ, ufan-d sebba a s-ɛiwden abeḥḥet ɣef temsalt-is. 21 Ur țțaɣ ara awal-nsen, axaṭer akteṛ n ṛebɛin deg-sen ḥeyylen-as, gullen s limin ameqqran ur tețțen ur tessen alamma nɣan-t. Tura heggan iman-nsen, țṛaǧun anagar lebɣi-k. 22 Amdebbar ameqqran iserreḥ-as i weqcic-nni ad iṛuḥ, yenna-yas : Ur qqaṛ i yiwen belli tessaweḍed iyi-d lexbaṛ-agi. 23 Yuɣal issawel i sin lfesyanat, yenna-yasen : Heggit mitin iɛeskṛiwen, sebɛin yemnayen akk-d mitin iɛeskṛiwen i gteddun s imezṛagen, ad ṛuḥen ɣef tesɛa n yiḍ ɣer Qiṣarya. 24 Heggit daɣen iɛewdiwen iwakken ad ssiwḍen Bulus di laman ɣer lḥakem Filiks. 25 Yura tabṛaț-agi i lḥakem Filiks : 26 « Nekk Kludyus Lizyas i lḥakem ameqqran Filiks, sslam fell-ak! 27 At Isṛail ṭṭfen argaz-agi teddun a t-nɣen, mi wwḍeɣ nekk d lɛeskeṛ-iw, sellkeɣ-t-id si ger ifassen-nsen. Imi sliɣ laṣel-is d aṛumani, 28 bɣiɣ ad ẓreɣ sebba ɣef wacu ccetkan fell-as; wwiɣ-t ɣer zdat unejmaɛ nsen. 29 Ufiɣ belli sebba ɣef wacu i ccetkan fell-as, d ayen yeɛnan ccariɛa-nsen, lameɛna ur ixdim acemma yuklalen lmut neɣ lḥebs. 30 Mi sliɣ ḥeyylen-as wat Isṛail, ceggɛeɣ-t-in ɣuṛ-ek. Ma d ixṣimen-is nniɣ-asen a n-ṛuḥen ɣuṛ-ek ad ccetkin fell-as. Sǧiɣ-k di lehna! 31 Akken i ten-d-yewweḍ lameṛ, iɛeskṛiwen wwin Bulus deg yiḍ ɣer temdint n Antibatris. 32 Azekka-nni uɣalen ɣer lbeṛj, ǧǧan imnayen ad kemmlen abrid yid-es. 33 Mi wwḍen ɣer temdint n Qiṣarya, wwin Bulus ɣer lḥakem Filiks, rnan fkan-as tabṛaț-nni. 34 Lḥakem yeɣṛa tabṛaț-nni, isteqsa anta i ț-țamurt n Bulus. Mi gesla si tmurt n Silisya i gella, 35 yenna-yas : M'ara d-awḍen yexṣimen iccetkan fell-ak, a k-sleɣ . Dɣa yumeṛ a t-ɛassen di lbeṛj n Hiṛudus. At Isṛail cccetkan ɣef Bulus


text: Kabyle(i) 4 Imiren sliɣ i leḥsab n wid yețwaḍebɛen, meyya uṛebɛa uṛebɛin alef si leɛṛac n wat Isṛail : 5 si lɛeṛc n Yahuda țwaḍebɛen tnac n alef; si lɛeṛc n Ruben, țwaḍebɛen ṭnac n alef; si lɛeṛc n Gad, ṭnac n alef; 6 si lɛeṛc n Azer, tnac n alef; si lɛeṛc n Naftali, ṭnac n alef; si lɛeṛc n Manasi, ṭnac n alef; 7 si lɛeṛc n Semɛun, ṭnac n alef; si lɛeṛc n Lewwi, ṭnac n alef; si lɛeṛc n Isakaṛ, ṭnac n alef; 8 si lɛeṛc n Zabulun, ṭnac n alef; si lɛeṛc n Yusef, ṭnac n alef; si lɛeṛc n Benyamin, țwaḍebɛen ṭnac n alef.


text:
Laman (war asget),
1- sécurité - seguridad - أمن، أمان
2- confiance - confianza - ثقة
Agdawal: taflest.
Imedyaten:
Eg deg-i laman! - Fais-moi confiance ! - ¡Confía en mí! - ثق بي
Eg deg-neɣ laman - Fais-nous confiance - Confía en nosotros - ثق بنا
Gar-aneɣ kan, nekk ur ttgeɣ laman deg-s - Entre nous, je ne lui fais pas confiance - Acá entre nosotros, yo no confío en él -
Iban kan ɣef waya ay yella yetteg laman deg Yidir - C'est sûrement pour cette raison qu'il avait confiance en Yidir - -
Iban kan ɣef waya ay yeqqel ur yetteg ara laman deg Yidir - C'est sûrement pour cette raison qu'il ne fait plus confiance à Yidir - -
Netta d argaz aydeg tzemred ad tged laman - C'est un homme en qui tu peux faire confiance - Él es un hombre en el que puedes confiar - هو رجل بإمكانك أن تثق به
Ɣas ur tteg deg-s aṭas laman - Ne lui fais pas trop confiance - No confíes mucho en él - لا تثق به كثيرا
Tella tetteg laman deg-k - Elle te faisait confiance - Ella confiaba en ti - كانت تثق بك
Ulac asefk ay yesɛan azal ugar n laman - Nul cadeau n'est aussi précieux que la confiance - Ningún regalo es más precioso que la confianza - ما من هدية أغلى من الثقة
Ur d-mazal ara zemreɣ ad geɣ deg-k laman - Je ne peux pḷus te faire confiance - Ya no puedo confiar en ti - لم أعد قادرا على أن أثق بك
Ur tteg ara laman deg wergaz ma ur tessined ara izri-nnes - Ne fais pas confiance en un homme dont ignores le passé - No confíes en un hombre del que no conoces su pasado - لا تثق برجل إن كنت تجهل ماضيه
Werjin giɣ laman deg Yidir - Je n'ai jamais fait confiance à Yidir - Nunca me he confiado en Yidir - لم يسبق لي و أن ثقت بييدير
Yenna-d: "Eg deg-i laman" - Il a dit: "Fais-moi confiance" - Dijo: "Confía en mí" - قال: "ثق بي"
Yif-it ma tgid laman deg ljehd-nnek wala deg zzheṛ-nnek - Il vaudrait mieux que tu croies en ta force plutôt qu'en ta chance - Mejor confía en tu fuerza que en tu suerte - من الأفضل أن تثق بقوتك بدلا من أن تثق بحظك
(c) Omar Mouffok - Tiddukla Tadelsant Imedyazen.


text:
Walaɣ-tt di tazwara si Cancale teɣremt-agi n tewkilin ittwaẓẓun deg yillel. Ur tt-fṛizeɣ ara mliḥ imi tbedd deg yigenni tagut taɣiɣdant i yas-irran tili. Walaɣ-tt daɣen si tama n Avranches deg yimir n uɣelluy n yiṭij. Ṛṛmel awesɛan ifesren s teɣzi n tmuɣli, illa d azeggaɣ; igli, d azeggaɣ ; abuɣaz aṭagan, akk d azeggaɣ; timɛemmeṛt taḥecraruft, iman-is, temɣi-d dihinna, tebɛed ɣef lberr am txelwit tasugnant, tessewham am ṣṣraya n tirga, d tadrugant, d tabaḥant, meḥsub ɣumment-tt tillas di leḥmuregga n wass iruḥen ad tefnu. Ruḥeɣ ɣer-s azekka-nni tafrara, leḥḥuɣ ɣef yijdi, cexceɣ seg-s; reṣṣant wallen-iw deg usɣun-a ameqran am udrar, imlekken am rrxem, afrawan am lfina. Akken ttaẓeɣ ɣer-s, tettent-i tsewham ugar, acku ulac nnig-s ahat deg umaḍal ayen immden issedhacen. Ttcaliɣ daxel-is, wehmeɣ seg wayen ttwaliɣ amzun skefleɣ-d axxam n yiwen uṛebbit mi akken zerriɣ ɣef tzeɣwa-s i bubben yiɛrusen ifsasanen d yiẓayanen, mi akken zerriɣ deg yigniren-is ittfeǧǧiǧen d tafat n wass, reffdeɣ allen-iw idehcen ɣer ṣṣwameɛ-a icban iẓeḍyen iruḥen di tegnawt, ladɣa amyekcem-a amkerriw n tsegdalin, n tregragin, n udlag asdidan amesrar, n tballiwin n uẓru akked d usreqqet ucbiḥ n gṛanit; ayagi akk d tawuri tasegdant tameqraḥant i tessali tẓuri taɛewwajt s lmul d wul. Mi akken zzreɣ di ttewḥid, iɛna-yi-d yiwen ufellaḥ anuṛmundi, yules-iyi-d tadyant n umennuɣ ameqran iḍran gar Saint Michel akked Cciṭan. Inna yiwen uɛewwaj ijehlen : ‘‘Ṛebbi, ixleq-d amdan ɣef ṣṣura-s; lameɛna amdan, irra-yas-tt akken ilaq.’’ Awal-a, ɣer-s yiwet tidet tamaɣlalt; isḍuli ad d-nesnulfu di yal amenẓaw ama d tanfust n yillu adigan, ama d tin n lawliyya iɛerḍiyen n yal tamnaḍt. Azenǧi, isɛa ṣṣnem aweḥci ameččay n yimdanen ; tasreḍt n Muḥemmed, tessureg asiknew n tlawin akked taččert n lǧennet d tiḥuṛṛtin; Iɣriqiyen, — aɣref axeddam — qeddsen akk afrayen i tegber tnefsit. Yal taddart n Fransa tella ddaw leɛnaya n lwali ines amḥaddi ittbeddilen ilmend n yimezdaɣ. Wamma Saint Michel iɛussen ɣef Nuṛmundi-n-Wadda, Saint Michel aneglus, udem n sseɛḍ d rrbeḥ, ssif n lqedra, assaḍ n yigenni; d netta i yugaren iqehṛen Cciṭan. Meɛna, Anuṛmundi bu tḥeṛciwin d tmezrigin, bab n nnxayel akked cctat, a-t-ah wakken ifhem d wamek d-ittales amenɣi n lwali ameqran akked Cciṭan: ‘‘Akken ad isellek si tballaɣin n Cciṭan, ibna unarag-is Sain Michel di tlemmast n ugaraw tanezduɣt-a i yuklal ugeldun n lmalayek; d tidet, anagar agurram am netta i izemren ad d-isnulfu i yiman-is tanezduɣ i tt-icban. Meɛna, mi akken mazal ittkukru tixettalin n umcum, izzi i wayla-s s ṛṛmel imleɣleɣ udɣil ugar n yill. Cciṭan, izdeɣ aɛecciw menwala di ceṭṭ ; maca ikseb ilmaten igleglen d aman imerɣanen, leqwaɛi ittṣaben ideg d-tmeɣɣi lɣella iblulsen, timizar tinesbaɣurin d yiɛerquben ittarrwen bla ceḥḥa; deg yimir igelled lwali ala ɣef yijdi. S wakka, Cciṭan d amerkanti; ma d Saint Michel, d aẓawali am umneṭri. Seld kra yiseggasen n lḥif d tgullelt, irfa si tɣawsiwin-a, imxemmam ad imtawa akked Cciṭan, maca taluft mačči d tin fessusen imi aɛefrit-a d win ijgugulen di lexwayer-is. Imxemman s teɣzi n setta wagguren ; sakkin, yiwet tsebḥit, irza ɣer lberr. Illa Yiblis itečč aḥlul sdat tewwurt-is, mi iwala imqeddes, izreb ɣer-s ad t-immager, imir-imir issuden adda n lekmam-is, iɛreḍ-it ad ikcem, rnu ifka-yas ayen ara t-id-isṭurrcen. Segmi iswa Saint Michel akus n uyefki, irfed awal : Cciṭan, d bu niyya kan wer nesɛi tiḥerci, irra-yas : Iḥcer Yiblis, ibɣa ad d-immeslay : Ikemmel din-din Saint Michel : — Esl-d qbel ! ad i-teǧǧeḍ akk tamurt-ik; ad ledhuɣ d uḥraz, d uxeddim, d tkerza, d uzraɛ, d uɣebbwer akked kra illan, sakkin ad nebḍu lɣella mzeggen. Neɣ d acu tenniḍ ? Cciṭan, di ssber ines d alexxax, iqbel; acu kan issuter ad as-d-irnu kra yiselman bninen i d-igemmer di tamiwin i d-izzin i Yiɣil aywenni. Saint Michel iṛeggem-as s yiselman. Mxemmasen, ssusfen d idis akken ad d-seknen belli mtawan msefhamen, ikemmel yimqeddes inna: — Esl-d! ur bɣiɣ ara ad teččḥeḍ fell-i neɣ ad i-tezzmeḍ. Fren ayen i tesmenyafeḍ: lɣella ara yilin nnig tmurt neɣ tin ara d-yagaren ddaw tmurt ? Sakkin iruḥ. Zrin setta wagguren, ur illi deg ugni awesɛan n Cciṭan ala tixizzutin, tileftin, tibeṣlin, aṣalsifis akked yimɣan uɣur aẓar afwayan ilhan abninan, ma d ifer-nsen ur iṣliḥ anagar i uɛlaf n yiɣersiwen. Cciṭan, ur t-id-iṣaḥ yiqiḥ, ibɣa ad ifsex amtawa, iḥseb Saint Michel d ‘‘bu tmenqas’’. Maca Imqeddes yufa-yas lbenna i tfellaḥt ; izzi ɣer Yiblis inna-yas : — Ḍemneɣ-k ma xemmeɣ i wacemma, ayagi yusa-d kan akka bla ttɛamud;ur telli d tuccḍa-w. Rnu, akken ad ak-d-ɣermeɣ, ad ak-ssumreɣ ad teddmeḍ aseggas-a ayen akk illan ddaw wakal. Di tefsut i d-iḍefren, tajumma n yigwnan akk n Ṛṛuḥ imceṛṛi, dlen-tt yirden iččuren, taẓekkunt tafwayant annect n tnaqusin, lkettan, lkuẓa ameqran, iffis azeggaɣ, tajilbant, lekremb, tifeɣwa d wayen ifessun s umata i yiṭij d imenda neɣ d iguma. Cciṭan iwumi ur d-iṣaḥ wacemma tikkelt tis-snat, irfa ayen din! Immed useggas. Ibedd Saint Michel s ufella n teɣremt-is, iskad tamurt tawesɛant taṣabant, ittwali Cciṭan mi ittwellih lxedma, isserwat, ilewwi, issexzan lɣellat. Saint Michel, igren icḥen, irfa yuref imi ur izmir i kra; ur izmir ara ad ikellex i Cciṭan tikkelt tis-kraḍt, iɣtes ad d-yaɣ llza, iɛna-t ad t-id-iɛreḍ ɣer yimensi i wass n letnayen i d-iteddun. — Ur tecriheḍ ara di tfellaḥt-nni i yaɣ-izdin, (i yas–inna) ḥsiɣ s waya; maca ur bɣiɣ ara ad d-tegri gar-aneɣ cceḥna, tin ɣer-s ssarameɣ ad d-taseḍ ad temmensiḍ yid-i. Ad ak-seččeɣ lerbayeḥ ilhan. Iqbel Cciṭan imir imir imi aseqḍiḍ-is am tluxxext-is. Deg wass n usihar, ibges Cciṭan ilṭec, iwwi abrid n Yiɣil. Isɣam-it Saint Michel ɣer tgida taxlaft. Ibda-yas s umetred iɛeččren d ijajuren n yiyuzaḍ d tqinsyiwin, s tkurin d tɛeṣbanin n uksum n uḥelluf, sakkin sin yiselman imeqranen s twaracin n teklilt, sakkin yiwet tdandunt tamellalt teččur d aqesṭel ilman di ccrab, sakkin yiwet tmessaḍt n ucedluḥ tafesgant am ungul, sakkin d izegza ifessin deg yimi akked uɣrum ilhan iḥman ittfuṛṛun d tafenda n wudi. Swan ssidr amsari bu ukuffit d tiẓedt, d waman n tẓurin izeggaɣen isekkṛen, rnu seld yal aḍajin n tmečča, tessen aman-n-tudert n teffaḥ. Isgwergwir Cciṭan isgaḍ am ucbayli, armi i tt-ikker waẓ akkin, indeh-as uɛebbuḍ-is. Dɣa Saint Michel, iwwet ikker s tɣara muhaben issexlaɛen, isreɣreɣ fell-as : — Ṭṭixer sdat-iii ! Ṭṭixer sdat-i a lǧayeḥ ! tɛemmdeḍ … Ṭṭixer sdat-i... Ttazzalen gar texxamin, tezzin i teɛreṣtin, ttalin tikeddanin n beṛṛa, ttṛabaɛen ɣef yicerfan d lkifan, ttneggizen si tregragt ɣer tregragt. Cciṭan ameɣbun, illa di yir tagnit; yuḍen itfegget, irewwel kan, isxeḍ akk tanezduɣt n wuɣris. Di taggara yufa-d iman-is ɣef ssḍeh aneggaru, - iwsawen akk - anda istewɛa ɣef ubuɣaz ameqraḥan s yiɣerman-is iggugin, s yijdi-is d yimerjan-is. Ur izmir ara ad irwel nnig waya; imekken-as yimqeddes s azagur s yiwet tyita n uḍar tudɣilt i t-iɛellan deg yigenni am ddabex. Izzerzef di tegnawt am umeẓrag, iɣli ibbeɛzaq sdat yiɣrem n Mortain ; ntan wacciwen n unyir-is d waccaren n yifassen-is d yiḍarren-is s telqey deg ucṛuf iḥerzen d lebda lǧerrat n uɣelluy-a n Cciṭan. Ikker-d isquḍur, - iqucceḥ ar taggara n zzman - iskad ɣer lebɛed Iɣil n lqedra iɛǧeǧǧin deg yigenni am uqincur deg yimir n uɣelluy, iḥsa dakken ittwarna d lebda deg umennuɣ-a ur nemɛadal, iruḥ izzuɣur akesluḥ-is, iwelleh ɣer tmura iggugin, iǧǧa i ucengu ines tiferkiwin-is, iɛerqyab-is d tzuɣar-is akked yilmaten-is. A-t-ah wamek Saint Michel, amestan n Yinuṛmundiyen irna Cciṭan.’’ Ahmed Hamoum
— Usiɣ-d akken ad ak-ssumreɣ yiwet temsalt inefɛen.
— Iwulem-iyi.
— A-t-ah ; ad i-teǧǧeḍ akk tamurt-ik.
— Maca…
— Ad ddmeɣ tin ara yilin nnig tmurt.
— Nemsefham. (i yas-inna Yimqeddes)
— Qebleɣ ayagi. (i inna Cciṭan)
Ijmeɛ ilmaten-is d yifelḥan-is, rnu isɛuẓẓeg s umata ɣef yisumren imaynuten n unarag-is.
Inceggal Cciṭan irwel, ma d Saint Michel, iddem ɣer-s iqwi, isqerqer-it.
Yiwen uɣref-nniḍen, issugen-d ṭṭrad-a, akken-nniḍen.
Walaɣ-tt di tazwara si Cancale teɣremt-agi n tewkilin ittwaẓẓun deg yillel. Ur tt-fṛizeɣ ara mliḥ imi tbedd deg yigenni tagut taɣiɣdant i yas-irran tili.
Walaɣ-tt daɣen si tama n Avranches deg yimir n uɣelluy n yiṭij. Ṛṛmel awesɛan ifesren s teɣzi n tmuɣli, illa d azeggaɣ; igli, d azeggaɣ ; abuɣaz aṭagan, akk d azeggaɣ; timɛemmeṛt taḥecraruft, iman-is, temɣi-d dihinna, tebɛed ɣef lberr am txelwit tasugnant, tessewham am ṣṣraya n tirga, d tadrugant, d tabaḥant, meḥsub ɣumment-tt tillas di leḥmuregga n wass iruḥen ad tefnu.
Ruḥeɣ ɣer-s azekka-nni tafrara, leḥḥuɣ ɣef yijdi, cexceɣ seg-s; reṣṣant wallen-iw deg usɣun-a ameqran am udrar, imlekken am rrxem, afrawan am lfina. Akken ttaẓeɣ ɣer-s, tettent-i tsewham ugar, acku ulac nnig-s ahat deg umaḍal ayen immden issedhacen.
Ttcaliɣ daxel-is, wehmeɣ seg wayen ttwaliɣ amzun skefleɣ-d axxam n yiwen uṛebbit mi akken zerriɣ ɣef tzeɣwa-s i bubben yiɛrusen ifsasanen d yiẓayanen, mi akken zerriɣ deg yigniren-is ittfeǧǧiǧen d tafat n wass, reffdeɣ allen-iw idehcen ɣer ṣṣwameɛ-a icban iẓeḍyen iruḥen di tegnawt, ladɣa amyekcem-a amkerriw n tsegdalin, n tregragin, n udlag asdidan amesrar, n tballiwin n uẓru akked d usreqqet ucbiḥ n gṛanit; ayagi akk d tawuri tasegdant tameqraḥant i tessali tẓuri taɛewwajt s lmul d wul.
Mi akken zzreɣ di ttewḥid, iɛna-yi-d yiwen ufellaḥ anuṛmundi, yules-iyi-d tadyant n umennuɣ ameqran iḍran gar Saint Michel akked Cciṭan.
Inna yiwen uɛewwaj ijehlen : ‘‘Ṛebbi, ixleq-d amdan ɣef ṣṣura-s; lameɛna amdan, irra-yas-tt akken ilaq.’’
Awal-a, ɣer-s yiwet tidet tamaɣlalt; isḍuli ad d-nesnulfu di yal amenẓaw ama d tanfust n yillu adigan, ama d tin n lawliyya iɛerḍiyen n yal tamnaḍt. Azenǧi, isɛa ṣṣnem aweḥci ameččay n yimdanen ; tasreḍt n Muḥemmed, tessureg asiknew n tlawin akked taččert n lǧennet d tiḥuṛṛtin; Iɣriqiyen, — aɣref axeddam — qeddsen akk afrayen i tegber tnefsit.
Yal taddart n Fransa tella ddaw leɛnaya n lwali ines amḥaddi ittbeddilen ilmend n yimezdaɣ.
Wamma Saint Michel iɛussen ɣef Nuṛmundi-n-Wadda, Saint Michel aneglus, udem n sseɛḍ d rrbeḥ, ssif n lqedra, assaḍ n yigenni; d netta i yugaren iqehṛen Cciṭan.
Meɛna, Anuṛmundi bu tḥeṛciwin d tmezrigin, bab n nnxayel akked cctat, a-t-ah wakken ifhem d wamek d-ittales amenɣi n lwali ameqran akked Cciṭan:
‘‘Akken ad isellek si tballaɣin n Cciṭan, ibna unarag-is Sain Michel di tlemmast n ugaraw tanezduɣt-a i yuklal ugeldun n lmalayek; d tidet, anagar agurram am netta i izemren ad d-isnulfu i yiman-is tanezduɣ i tt-icban.
Meɛna, mi akken mazal ittkukru tixettalin n umcum, izzi i wayla-s s ṛṛmel imleɣleɣ udɣil ugar n yill.
Cciṭan, izdeɣ aɛecciw menwala di ceṭṭ ; maca ikseb ilmaten igleglen d aman imerɣanen, leqwaɛi ittṣaben ideg d-tmeɣɣi lɣella iblulsen, timizar tinesbaɣurin d yiɛerquben ittarrwen bla ceḥḥa; deg yimir igelled lwali ala ɣef yijdi. S wakka, Cciṭan d amerkanti; ma d Saint Michel, d aẓawali am umneṭri.
Seld kra yiseggasen n lḥif d tgullelt, irfa si tɣawsiwin-a, imxemmam ad imtawa akked Cciṭan, maca taluft mačči d tin fessusen imi aɛefrit-a d win ijgugulen di lexwayer-is.
Imxemman s teɣzi n setta wagguren ; sakkin, yiwet tsebḥit, irza ɣer lberr. Illa Yiblis itečč aḥlul sdat tewwurt-is, mi iwala imqeddes, izreb ɣer-s ad t-immager, imir-imir issuden adda n lekmam-is, iɛreḍ-it ad ikcem, rnu ifka-yas ayen ara t-id-isṭurrcen.
Segmi iswa Saint Michel akus n uyefki, irfed awal :
Cciṭan, d bu niyya kan wer nesɛi tiḥerci, irra-yas :
Iḥcer Yiblis, ibɣa ad d-immeslay :
Ikemmel din-din Saint Michel :
— Esl-d qbel ! ad i-teǧǧeḍ akk tamurt-ik; ad ledhuɣ d uḥraz, d uxeddim, d tkerza, d uzraɛ, d uɣebbwer akked kra illan, sakkin ad nebḍu lɣella mzeggen. Neɣ d acu tenniḍ ?
Cciṭan, di ssber ines d alexxax, iqbel; acu kan issuter ad as-d-irnu kra yiselman bninen i d-igemmer di tamiwin i d-izzin i Yiɣil aywenni. Saint Michel iṛeggem-as s yiselman.
Mxemmasen, ssusfen d idis akken ad d-seknen belli mtawan msefhamen, ikemmel yimqeddes inna:
— Esl-d! ur bɣiɣ ara ad teččḥeḍ fell-i neɣ ad i-tezzmeḍ. Fren ayen i tesmenyafeḍ: lɣella ara yilin nnig tmurt neɣ tin ara d-yagaren ddaw tmurt ?
Sakkin iruḥ.
Zrin setta wagguren, ur illi deg ugni awesɛan n Cciṭan ala tixizzutin, tileftin, tibeṣlin, aṣalsifis akked yimɣan uɣur aẓar afwayan ilhan abninan, ma d ifer-nsen ur iṣliḥ anagar i uɛlaf n yiɣersiwen.
Cciṭan, ur t-id-iṣaḥ yiqiḥ, ibɣa ad ifsex amtawa, iḥseb Saint Michel d ‘‘bu tmenqas’’.
Maca Imqeddes yufa-yas lbenna i tfellaḥt ; izzi ɣer Yiblis inna-yas :
— Ḍemneɣ-k ma xemmeɣ i wacemma, ayagi yusa-d kan akka bla ttɛamud;ur telli d tuccḍa-w. Rnu, akken ad ak-d-ɣermeɣ, ad ak-ssumreɣ ad teddmeḍ aseggas-a ayen akk illan ddaw wakal.
Di tefsut i d-iḍefren, tajumma n yigwnan akk n Ṛṛuḥ imceṛṛi, dlen-tt yirden iččuren, taẓekkunt tafwayant annect n tnaqusin, lkettan, lkuẓa ameqran, iffis azeggaɣ, tajilbant, lekremb, tifeɣwa d wayen ifessun s umata i yiṭij d imenda neɣ d iguma.
Cciṭan iwumi ur d-iṣaḥ wacemma tikkelt tis-snat, irfa ayen din!
Immed useggas. Ibedd Saint Michel s ufella n teɣremt-is, iskad tamurt tawesɛant taṣabant, ittwali Cciṭan mi ittwellih lxedma, isserwat, ilewwi, issexzan lɣellat. Saint Michel, igren icḥen, irfa yuref imi ur izmir i kra; ur izmir ara ad ikellex i Cciṭan tikkelt tis-kraḍt, iɣtes ad d-yaɣ llza, iɛna-t ad t-id-iɛreḍ ɣer yimensi i wass n letnayen i d-iteddun.
— Ur tecriheḍ ara di tfellaḥt-nni i yaɣ-izdin, (i yas–inna) ḥsiɣ s waya; maca ur bɣiɣ ara ad d-tegri gar-aneɣ cceḥna, tin ɣer-s ssarameɣ ad d-taseḍ ad temmensiḍ yid-i. Ad ak-seččeɣ lerbayeḥ ilhan.
Iqbel Cciṭan imir imir imi aseqḍiḍ-is am tluxxext-is. Deg wass n usihar, ibges Cciṭan ilṭec, iwwi abrid n Yiɣil.
Isɣam-it Saint Michel ɣer tgida taxlaft. Ibda-yas s umetred iɛeččren d ijajuren n yiyuzaḍ d tqinsyiwin, s tkurin d tɛeṣbanin n uksum n uḥelluf, sakkin sin yiselman imeqranen s twaracin n teklilt, sakkin yiwet tdandunt tamellalt teččur d aqesṭel ilman di ccrab, sakkin yiwet tmessaḍt n ucedluḥ tafesgant am ungul, sakkin d izegza ifessin deg yimi akked uɣrum ilhan iḥman ittfuṛṛun d tafenda n wudi.
Swan ssidr amsari bu ukuffit d tiẓedt, d waman n tẓurin izeggaɣen isekkṛen, rnu seld yal aḍajin n tmečča, tessen aman-n-tudert n teffaḥ. Isgwergwir Cciṭan isgaḍ am ucbayli, armi i tt-ikker waẓ akkin, indeh-as uɛebbuḍ-is.
Dɣa Saint Michel, iwwet ikker s tɣara muhaben issexlaɛen, isreɣreɣ fell-as :
— Ṭṭixer sdat-iii ! Ṭṭixer sdat-i a lǧayeḥ ! tɛemmdeḍ … Ṭṭixer sdat-i...
Ttazzalen gar texxamin, tezzin i teɛreṣtin, ttalin tikeddanin n beṛṛa, ttṛabaɛen ɣef yicerfan d lkifan, ttneggizen si tregragt ɣer tregragt. Cciṭan ameɣbun, illa di yir tagnit; yuḍen itfegget, irewwel kan, isxeḍ akk tanezduɣt n wuɣris. Di taggara yufa-d iman-is ɣef ssḍeh aneggaru, - iwsawen akk - anda istewɛa ɣef ubuɣaz ameqraḥan s yiɣerman-is iggugin, s yijdi-is d yimerjan-is. Ur izmir ara ad irwel nnig waya; imekken-as yimqeddes s azagur s yiwet tyita n uḍar tudɣilt i t-iɛellan deg yigenni am ddabex.
Izzerzef di tegnawt am umeẓrag, iɣli ibbeɛzaq sdat yiɣrem n Mortain ; ntan wacciwen n unyir-is d waccaren n yifassen-is d yiḍarren-is s telqey deg ucṛuf iḥerzen d lebda lǧerrat n uɣelluy-a n Cciṭan.
Ikker-d isquḍur, - iqucceḥ ar taggara n zzman - iskad ɣer lebɛed Iɣil n lqedra iɛǧeǧǧin deg yigenni am uqincur deg yimir n uɣelluy, iḥsa dakken ittwarna d lebda deg umennuɣ-a ur nemɛadal, iruḥ izzuɣur akesluḥ-is, iwelleh ɣer tmura iggugin, iǧǧa i ucengu ines tiferkiwin-is, iɛerqyab-is d tzuɣar-is akked yilmaten-is.
A-t-ah wamek Saint Michel, amestan n Yinuṛmundiyen irna Cciṭan.’’
Ahmed Hamoum


text:
Ayen i d-yernan d aneggaru : 23 Yunyu 2014.
Ayen yurzen idles s umata : ccna, ssinima, taẓuri,… ama di tmurt n yeqbayliyen neɣ deg umaḍal
Deg akka, anebdu‑agi yezrin , yefɣed sɣur tizrigin Baɣdadi yiwen n wamud n tullissin yura Mass Saɛid Chemakh ddaw yiwen wezwel: Ger zik d tura . Amud‑agi deg llan‑t tesɛa n tullisin akked setta n yeḍrisen ufriḍen, yettwarun s yiwen uɣanib yettmuddun lebɣi ɣer taɣuri‑nsen, acku timsal ɣef ayeg i d‑yewwi d timsal yettḥazen amdan deg ixef‑ines. "Ger zik d tura" d adlis i d‑yesfruruyen tilufa n tmeddurt, yettarra‑tent‑id am lemri zdat n wallen‑nneɣ akken ad aten‑t ɛabber, aten‑t nektil , aten‑t nessewzen di lmizan n tidmi‑nneɣ , amer tifrat i tuttriwin inebccen di lbal, ad sen‑t‑id‑nnaf tawwurt. Ger Zik d tura , d tiqṣiḍin n yal ass i izemren ad ḍrun‑t (...)
Adlis agi i dyefɣen sɣur tizrigin « paroles Nomades » di Fransa ɣef yella di lmendada Yvan Tetelbom yesdukel tira n atas n imedyazen yettwasnen di ddunit am : Kamel Yaḥyawi (d Aqbayli), Yvan Tetelbom (Fransa), Claud Ber (Fransa), Fadela Chaim Allami (Leẓẓayer), Elvire Maurouard (Haïti), Batoul Azizpour (Iran), Nicole Barriere (Fransa), Thanh‑Viin‑Ton‑that (Vietnam), Pierre Bastide (Fransa), Michel Cassir (Fransa), Jan Louis Chales (Fransa), Frederique Wolf Michaux (Fransa). Seg adlis6agi yeccuren d isefra nferned Yiwen usefru d nera ɣer taqbaylit sɣur Nicole Barrière : Kra din yellan Yeddmi t waḍḍu Taneẓruft Tanfust Acqirew Tatut Asefru tidi n (...)
Tasleḍt n tira mačči d ay-en isehlen, yal wa tamussni-s, yal wa tamuɣli-s d yal wa allalen yesseqdac i wesqerdec. Yal wa daɣ tasga anida ibeddu. Nnig uẓawan d taɣect n ucennay, tasleḍt n usefru tebḍa ɣef sin iḥercan “talɣa usefru” d “wudem n yezli”. Ma yella amezwaru yettmeslay ɣef usentel d tiseddaṛin, wis-sin yettawi-d awal ɣef tektiwin d wamek i tent yemsel umedyaz. Deg way-a, taɣessa n “Amennuɣ” (Lewnis At Mengellat - 2010) ara nesqerdec dagi yebna d tiseddaṛin. Yal taseddaṛt tebḍa ɣef sin iḥercan : tamseddist (6 yefyar) yak d tmekkuẓt (4 yefyar). Tameɣrut n temseddisin tettbeddil si tseddaṛt ɣer tayeḍ, maca tin n tmekkuẓin yiwet-is imi ttwalsen yefyar 9 d 10 (...)
D timlilit ideg ara d-Yren s leeyaḍ neY "à la Muḥya" deg wezniq, kra n tukkisin seg wayen d-yesker deg isefra yakkd umezgun n tmezgunin imeqqranen n ddunit d-yesmuḥyet Yer teqbaylit. Ssi Nistri, ssi Funi, lalla Mjilat, Maître Budima Meeeahu, Piluca, Ḥlima n tala, jeddi Yebrahim, wiyaḍ d tiyaḍ, d ismawen swayes ara yemsalwalen gar-asen waṭas n yemdanen ger widak d-iheggan timlilit-agi ass-nni deg webrid(rue) d’Amboise di Lpari tis-snat, anida yella yesea Muḥya taḥanut-is zik-nni. Timlilt-agi a d-tili ass n 01.11.2010 Si 10:30 alamma 13:30 Mi ara tekfu tYuri n tukkisin n kra seg wayen d-yesker, ad mlilen akk widak yellan din zdat wanida yesea taḥanut, ad (...)
Adrar n tmeddurt ad iknu imi iǧǧa-d tarwa-s i s ifkan azal, wid dɣa is d-iskanen udem-ines n tidett. Tarwa-k d awezɣi ad k nekkṛen, udem‑ik d win ttawin ger wallen‑nnsen anda vɣun ilin. Wid I wumi teččureḍ allen d widak ittaken idammen‑nnsen d tidiwin‑nnsen akken ad sswen azar n yedles‑inek ad yiddir ur yettɣar ara. Trika d ugerruj i d-teǧǧiḍ i tarwa‑k mačči d ayen yettfakan d idles ɣlayen, yal wa d acu n temda n tzuri i yekcem, imezwura ṛzan asalu, tasuta n wassa ttfen deg ijufaṛ‑nnsen; win isersen asafu a t ismendeg wayeḍ. Tidett yemmut weqvayli ilul-d umaziɣ, ass‑a anazur tefren tzuri mačči d ayen ara idel wecḍaḍ ɣas akken zik taɣamsa ur tefki ara (...)
Inezzufra : Lhacène Mahrouche, Kamel Bouamara (Aselway n tseqqamut), Zahir Meksem, Allaoua Rabehi Imekkiyen n useggas-a (2010) Aseggas-a (2010), azal n 147 i yekkin di temsizzelt (concours) n tmedyezt tamaziɤt n Adrar n Fad. Tuget n yimekkiyen d Leqbayel, i d-yusan seg waɤir n Bgayet, Tizi Wezzu, Tubiret, Sṭif, Burǧ Buɛrarij, Bumerdas, Lezzayer, Wehran, …maca tekkin daɤen Imaziɤen-nniḍen, yecban Icawiyen, d wiyaḍ. Aseggas-a, kkin azal n 10 n Yicawiyen, yiwen n Umahaq (Atergi), yiwen n Ucelḥi (seg Wargla)… Tamawt-nniḍen, d tikkin n tilawin deg tfaska. Aseggas-a, kkint azal n 36 (ɤef 147 n yimzazwaren). Timsizzelt n tfaska Timsizzelt-a, deg-s (...)
D tiɣwist asmi akken teqqel tekmamt i yimi. Ad yidir d aḥrur, di tmurt n wakal d idammen. Ad d-yessayes amur-is am netta am tezyiwin-is. Ad d-yawi ɣef ijeǧǧigen, ad issibnen i tudert-is. Meena isennanen ugaren, yurǧa-t lḥebs nni, turǧa-t tḥemmalt d-iḥemmlen ɣef tmurt, teccelqef tilelli-s terna rruḥ-is. Rruh yeffeɣ, win d-iǧǧan ur inegger ara ! Ad s-nsemmi Yidir akken ad yidir Tafrara n Salem ZENIA, ieawed yeffeɣ-d, ussan-agi, ɣer tezrigin Tira. I wesmekti : Ungal-agi, yeffeɣ-d, yakan, di 1995, ɣer teẓrigin l’HARMATTAN. Salem ZENIA, d aneɣmas deg uɣmis (le pays / Tamurt). Di 1998, yeslul-d aɣmis (Izuran-Racines ), s snat n tutlayin : tamaziɣt d tefransist. (...)
Di tmurt n Yeqbayliyen amenzu n tefsut yettas-d ass n 28 furar n yal aseggas. yettemgirrid usfugel n umenzu n tefsut si temnaḍt ɣer tayeḍ, maca iswi yiwen: d amagger n tefsut. Uqbel aderyis s kra n wussan, arrac xeddmen amɣar n weqruc. D sfara yettwasnen nezzeh di tmurt n Yeqbayliyen. Tameddit n wass ad nnejmaeen yelmeẓyen, akken ad msefhamen anwa ad yuraren di terbaet, ad xtiren taddart ara qesḍen. Mara d-teɣli tallest, ger lmeɣreb d leica, Yal tabburt di taddart ad bedden fell-as. S tjewwaqt akked ṭṭbel, ad sseḥmun urar! Amɣar ad ideeeu s lxir, wiyaḍ ad qqaren: amin. S wawalen iweznen ata wamek ideeeun: D irgazen d imehrazen ay axxam lxir, (...)
Ussan send Amenzu n Tefsut Buefif d yiwet seg leewayed n tmurt n Leqbayel. Buefif yettemcabi Yer tmeɣra n « Halloween » n Irumiyen. Ussan ineggura n tegrest, ad tennulfu yiwet n terbaet n ilemẓiyen tin ara d-itezzin ɣef yakk taddart, tawwurt s tewwurt, ur tettağğa ula d yiwen n wexxam. Anwa i yettilin deg Buefif : - Amɣar (Abuefif, Ameryus) win yettlusun aqric, - Tabuefift (Tameryust) ad iḥezzmen akk iman-is, - Aberraḥ - Wid yekkaten tajewwaqt d ubendayer - Ilemẓiyen nniḍen Tarbeet-a mi ara d-taweḍ ɣer wemnar n wexxam, aberraḥ ad isuɣ : Aberraḥ : Kker ad yeskker Rebbi seed-ik ! Ilmeẓyen : Wamin ! Aberraḥ : Ad aken-igg Rebbi am teeqqayt n ččina, (...)
Dda Qasi Ubudrar(Ibudraren): D isem yulin iṣubb am nnefs deg yimawen, d isem n yiwen wemdan seg wat ulac-iten llan ieeğğren d lebda deg wulawen, ɣas ulamma yunag, yeğğa-yaɣ-d zdeffir-s di tefsut 1998, mi akken yewweḍ sani ara naweḍ akk. Akken yella yesseḥmay sayan(70) iseggasen yeqqnen di tnelli yal tiɣerɣert n tuddar n tmurt n yeqbayliyen, i yezger ṭṭbel-is s agemmaḍ, yurar-it si talast n tmurt n Ledzayer akin. Tezher ddunit (akken neqqar s teqbaylit) s mmi-s n Wegni n Teslent(Micli) di Fransa, yesker aɣebbar daɣen ula d anida ur yelli, di tmurt n Swis. Anida ira yedda, yella yettekkes-asen lɣecc d wurrif i wulawen iḍaqen s zzedwa-s mi ara tessawal, (...)
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text:
Ass-a n yanass 17 Maggu 2010, tadwilt Isallen d weskasi n Radyu Tamurt a d-tawi ɣef 20:00 n Tmurt / 21:00 n Fransa, Mass Ferḥat Mhenni, aqerru umussu n Timanit i Tmurt n Yeqvayliyen, ara d-yerren ɣef yesteqsiyen n Muḥend akk d Malik. Ameslay ad yili ɣef usenfar n timanit s umata akk d yisallen n taggara-ya i icudden ɣer usebded n Unabaḍ Aqbayli Uɛḍil. Mass Ferḥat a d-yerr daɣen srid ɣef yesteqsiyen n yemsefliden i izemren a d-ssiwlen s ttawil n Skype (pseudo : radio.tamurt). Timlilit ihi ɣer Radyu Tamurt ass-a n yanass 17 maggu 2010, si 20:00 n Tmurt / 21:00 n Fransa d asawen.
Ass-a n yanass 17 Maggu 2010, tadwilt Isallen d weskasi n Radyu Tamurt a d-tawi ɣef 20:00 n Tmurt / 21:00 n Fransa, Mass Ferḥat Mhenni, aqerru umussu n Timanit i Tmurt n Yeqvayliyen, ara d-yerren ɣef yesteqsiyen n Muḥend akk d Malik.
Ameslay ad yili ɣef usenfar n timanit s umata akk d yisallen n taggara-ya i icudden ɣer usebded n Unabaḍ Aqbayli Uɛḍil. Mass Ferḥat a d-yerr daɣen srid ɣef yesteqsiyen n yemsefliden i izemren a d-ssiwlen s ttawil n Skype (pseudo : radio.tamurt).
Timlilit ihi ɣer Radyu Tamurt ass-a n yanass 17 maggu 2010, si 20:00 n Tmurt / 21:00 n Fransa d asawen.


text:
Tlata yemdanen i yettwakwren di tmurt n iqbayliyen deg yiwet n ddurt, ugar n 82 seg 2008 ar ass-a. Acuɣer?
Acku imsulta gullen deg-neɣ ar ilaq ad nxelleṣ ayen akken isen-nexdem di 2001. Gullen ar ilaq ad neknu, gullen ar ilaq ad fukken tamsalt n tmurt n iqbayliyen i tikelt taneggarut s : Rebrab, takkarḍa, Ccumaj, iberdan ifuḥen, lehyuf…Ayagi merra bɣan-t acḥal uya i tmurt-nneɣ. Ayagi merra i waken ad neknu zdat-sen, bɣan ad nessiwel ad aɣ-ɛiwenen, bɣan ad nɛeggeḍ “Abuh ay iǧǧadarmiyen.” D wagi i d iswi-nsen. Tamurt n iqbayliyen ilaq ad d-taf tifrat i yiman-is.
Anda-kwen ay imusnawen-nneɣ, anda-kwen ay ifennanen-nneɣ, anda-kwen ay at nnif, anda-kem a taqbaylit, anda-k ay aqbayli?
Nessaram teslam-d i teɣri, uqbel nnger fell-aɣ ad d-yeɣli.
- ‹ Précédent
- Au hasard
- Suivant ›


text:
Aḥric wis 4: Seg ugellid amezwaru n Isṛayil ar lYerba di Babil
Cawul yuYal d agellid amezwaru n Isṛayil. Lameena Yahwa yerra-t deg idis, yextaṛ Dawed akken ad yuYal d agellid deg wemkan-is. A nwali aṭas n leḥwayeǧ Yef Dawed. Asmi i gella d ilemẓi, ixuṣem Gulyat, yiwen wergaz yesean lqedd annect-ila-t. Mbeed, yerwel Yef liǧal n tismin n ugellid Cawul. Yiwen wass, Abigayil tuzyint teḥbes afus n Dawed akken ur ixeddem ara lexsaṛa.
Mbeed, a nwali aṭas n leḥwayeǧ Yef Sliman, mmi-s n Dawed, i guYalen d agellid deg wemkan n baba-s. Tlata igelliden imezwura n Isṛayil ḥekmen, yal yiwen seg-sen, 40 n sna. Si lmut n Sliman d asawen, Isṛayil yebḍa Yef snat tgeldiwin (lḥukumat): tagelda n umalu akk-d tgelda n usammer.
Tagelda n umalu, yesean eecṛa leeṛac, tbedd 257 iseggasen uqbel a ţ-sseYlin wat Acur. Tagelda n usammer neţţat tesea sin leeṛac. Mi eeddan 133 iseggasen nniḍen, d nnuba-s aţ-ţeţwanger ula d neţţat. Imiren i ţwanfan wat Isṛayil Yer Babil (Babilun). Aḥric-agi wis ṛebea a d-yeḥku 510 iseggasen n tedyanin issedhacen yeḍran di zzman aqdim.


text: Kabyle(i) 1 Nekk Bulus, Silwan akk-d Timuti, i tejmaɛt n watmaten n temdint n Tiṣalunik yumnen s Sidi Ṛebbi d Ssid-nneɣ Ɛisa Lmasiḥ. 2 Ṛṛeḥma ț-țalwit a wen-d țțunefkent s ɣuṛ Sidi Ṛebbi. 3 Ay atmaten eɛzizen, imi liman-nwen simmal yețnerni, simmal tețțemyeḥmalem wway gar-awen, eɛni mačči d lḥeqq ma nețḥemmid Sidi Ṛebbi fell-awen am iḍ am ass ? 4 Newweḍ armi nețzuxxu yis-wen di yal tajmaɛt n watmaten, nețțawi-kkun d lemtel axaṭer ɣas akken tenneɛtabem tețwaqehṛem, tṣebrem, teṭṭfem di liman-nwen. 5 Sidi Ṛebbi d bab n lḥeqq, ma yella iɛemmed aț-țenneɛtabem akkagi, yebɣa a kkun-yerr d wid yuklalen tagelda-ines; ț-țagelda-agi i ɣef tenneɛtabem. 6 Axaṭer Sidi Ṛebbi yellan d Bab n lḥeqq, a d-yerr leqheṛ ɣef wid i kkun-ițqehhiṛen, 7 a kkun-iṣebber yid-nneɣ, kunwi yețwaqehṛen. Ayagi a d-idṛu asm'ara d-yuɣal Ssid-nneɣ Ɛisa Lmasiḥ, m'ara d-iṣubb seg igenwan nețța d lmalayekkat-is 8 di tlemmast n uḥeǧǧaǧu n tmes iwakken ad iɛaqeb wid iɛuṣan Sidi Ṛebbi, ur neqbil ara lexbaṛ n lxiṛ n Sidna Ɛisa. 9 Lɛiqab ara ten-id-yasen, ț-țawaɣit ur nețfaka, Sidi Ṛebbi a ten-iḥeṛṛem ɣef udem-is, ur țwalin ara lɛaḍima-s. 10 Ayagi a d-idṛu asm'ara d-yas Sidna Ɛisa; ass-nni wid yumnen yis ad tɛeǧǧben deg-s, a t-ḥemden m'ara t-walin di lɛaḍima-s! Ula d kunwi aț-țilim gar-asen axaṭer tumnem s lexbaṛ n lxiṛ i wen-nbecceṛ. 11 ?ef ayagi i ndeɛɛu ɣer Sidi Ṛebbi fell-awen am iḍ am ass, iwakken a kkun-yerr d wid yuklalen tudert i ɣer wen-d-issawel. Nessutur-as daɣen a wen-d-ifk tazmert, iwakken aț-țxedmem ayen akken tessaramem n wayen yelhan, yerna ad ibarek lecɣal txeddmem deg webrid n Sidna Ɛisa. 12 S wakka imdanen ad ḥemden isem-is ɣef ddemma n tikli-nwen yelhan, kunwi daɣen aț-țwaɛuzzem s ṛṛeḥma n Sidi Ṛebbi akk-d ṛṛeḥma n Ssid-nneɣ Ɛisa Lmasiḥ.


text:
Adlis
Adlis d taffa n isebtar n lkaɣeḍ rqiqen yuran jemɛen s uxiḍi neɣ asenteḍ s llesqa, ssyin akin, a ten-ɣumen s lkaɣeḍ zuren. S imeslayen nniḍen, adlis d allus s tugta n tira n weḍris akken ad taweḍ tussna d tmussni ɣur yal amdan anda yebɣa yili, tallit yebɣa yedder-itt. Adlis daɣen mačči d aḥraz kan n yeḍrisen, d taɣawsa tafessast nezmer a tt-nawi deg ufus-nneɣ, s anda nebɣa ad nruḥ yis-s akken a tt-nɣer . idlisen ma ggten, nḥerrez-iten di temkarḍit n wexxam neɣ tin yebnan I yemdanen s umata meqqret ɣef tmezwarut .
Zdat ad yesnulfu wemdan isekkilen akken ad yaru tutlayt-is, yessuneɣ tiktiwin-is ɣef weẓru, amedya n yeslaḍen n Tasili deg uneẓruf n Tefriqt ugafa umi neqqar Tiniri. Akka I d-yebda umezruy n isalalen n tira akken ad yessenfali wemdan tiktiwin-is wa a ten-yeḥrez. Seg weslaḍ n weẓru ɣer win n ideqqi, akal-nni isi nettmahal afexxar, iɣerfan, yal yiwen amek d-yesnulfa asalel I tira-s.Si tallit ɣer tayeḍ asalel yemhez d tɣermiwin ; mačči d yiwen I yeqdec wemdan I tira, islaḍen n weẓru d wid udeqqi, tancirt, lkettan…
Iferɛunen sqedcen papyrus, d yiwen yemɣi teddzen.ssyin akin, iɣerfan nniḍen snulfan-d adlis amezwaru yesɛan isebtar n weglim n iɣersiwen umi fkan isem n parchemin. Ayen yura s tegrigit ugellid amaziɣ Yuba II yewweḍ-aɣ-d deg yedlisen n weglim n iɣersiwen…maca tagrawla n wedlis teḍra-d d wesnulfu n lkaɣeḍ di tazwara di tmurt n Ccin, ssyin akkin d tamacint n Mass Gutenberg di Lalman.d isekkilen yettembiwilen I d-yurwen adlis atrar I nesɛa tura.
Adlis amaziɣ s tutlayin tiberraniyin yetbɛa amhaz d-yeḍran deg wemḍal. Ma d win yuran srid s tmaziɣt tatrart ilul-d deg iseggasen 1980.Ungal Askuti, Faffa, Iḍ d wass d wiyaḍ ldin abrid I tutlayt d weɣref amaziɣ I lebni n tɣerma-s.
Tamselyut[beddel]


text:
Taqsiṭ tis 28: Asmi i gella Musa d llufan
MUQEL llufan-agi yeţrun, yeṭṭfen aḍad n tmeṭṭut-agi! Isem-is Musa. Teẓriḍ anta-ţ tmeṭṭut-agi izeynen? D yelli-s tawḥiṭ n Fereun, agellid n Maṣer.
Yemma-s n Musa teffer mmi-s tlata wagguren axaṭer ur tebYi ara a t-nYen Imaṣriyen. Lameena teelem belli ur tezmir ara a t-teffer i lebda. Acu i texdem ihi akken a t-tsellek?
Teddem-ed taqecwalt, tesleY-iţ akken ur ţ-keččmen ara waman. Tesgen deg-s Musa, dYa terra-ţ ger iYunam n wasif imi qqaren Nnil. Tweṣṣa Meryem, weltma-s n Musa, akken aţ-ţeass taqecwalt-nni. Acu ara yeḍrun tura?
Aţţan tṣubb yelli-s n Fereun Yer wasif n Nnil akken aţ-ţeccucef. DYa twala taqecwalt-nni ger iYunam. Tessawel i yiwet si tqeddacin-is, tenna-yas: ‘Azzel awi-yi-d taqecwalt-inna.’ Mi teldi yelli-s n Fereun taqecwalt-nni tufa deg-s llufan yeččuṛen d sser. Llufan-nni yeţru armi yegzem tasa-s. Ur tebYi ara a t-nYen.
Meryem tqerreb-ed ihi. Twalaḍ-ţ di ţţeswiṛa-ya? Meryem testeqsa yelli-s n Fereun: ‘TebYiḍ ad ṛuḥeY a m-d-awiY tameṭṭut n wat Isṛayil ara yessuṭḍen llufan-agi?’
Yelli-s n Fereun terra-yas: ‘Ih, di leenaya-m m’ur tṛuḥeḍ a ţ-id-tawiḍ.’
Meryem tuzzel a d-tawi yemma-s. Mi d-tusa yemma-s n Musa, yelli-s n Fereun tenna-yas: ‘Awi llufan-agi, ssuṭeḍ-iyi-t-id ma d nekk a kem-xellṣeY.’
Yemma-s n Musa telha-d d mmi-s i d-tesea teebbuṭ-is. Mi meqqer Musa, tefka-t i yelli-s n Fereun i t-yerran am mmi-s n ṣṣeḥ. Akka i d-yekker Musa deg wexxam n Fereun.
TuffYa 2:1-10.
Isteqsiyen
- Anwa-t llufan-agi di ţţeswiṛa, yerna wi t-ilan uḍad-agi i geṭṭef?
- Acu i texdem yemma-s n Musa akken a t-tsellek si lmut?
- Anta-ţ teqcict-agi tamecṭuḥt di ţţeswiṛa yerna acu i texdem?
- Asmi i tufa yelli-s n Fereun llufan-nni, acu i s-tenna Meryem?
- Acu i tessuter yelli-s n Fereun i yemma-s n Musa?
Isteqsiyen nniḍen
- Γer TuffYa 2:1-10.
Amek i tufa abrid yemma-s n Musa akken a t-tṛebbi w’a t-tesYer asmi yella d amecṭuḥ? Amek i zemren imawlan n wass-a ad tebeen lemtel i d-teǧǧa? (Tuf. 2:9, 10; Asmek. 6:6-9; Lem. 22:6; Ifas. 6:4; 2 Tim. 3:15)


text:
Anwa i gxeddmen lebɣi n Yahwa?
Inagan n Yahwa llan di ddunit meṛṛa. Kkan-d si mkul ccetla, si mkul tutlayt. D acu i ten-id-ijemeen?
D acu i d lebɣi n Ṛebbi?
Ṛebbi yebɣa ad yeţwissen lebɣi-s di lqaea meṛṛa. D acu i d lebɣi-s? Anwa i t-
Anwi i d Inagan n Yahwa?
Acḥal n Inagan n Yahwa i tessneḍ? Acu i tessneḍ fell-aneɣ?
Acuɣer isem-agi n “Inagan n Yahwa”?
Wali tlata ssebbat iɣef i nextaṛ isem-agi.
Amek i teawed tufrar-ed tideţ n Wedlis Iqedsen?
Amek i nezmer a netḥeqqeq belli nefhem akken ilaq ayen yesselmad Wedlis Iqedsen?
Ayɣer i d-nessufeɣ Ṭrejma n ddunit tajdiṭ?
Ṭrejma-yagi n Wawal n Ṛebbi ţ-ţamxaleft. Ẓer acuɣer.
Acu ara k-d-awin inejmueen-nneɣ imasiḥiyen?
Deg inejmueen-nneɣ, nessenqad Adlis Iqedsen yerna neţţemseǧhad wway gar-aneɣ. Teţwaeerḍeḍ ula d kečč, mṛeḥba yis-ek!
Acu i ɣ-d-teţţawi lemeacṛa n Inagan n Yahwa?
Awal n Ṛebbi yeţweṣṣi imasiḥiyen ad seeddayen lweqt wway gar-asen. Ẓer acu i gezmer a k-d-yawi wayagi.
Acu i nxeddem deg inejmueen-nneɣ?
Testeqsaḍ yakan iman-ik amek i ţwaxdamen inejmueen-nneɣ? Mebla ccek a k-yeeǧeb uselmed i ɣ-d-iţţunefkayen deg inejmueen-agi.
Iwacu i neţlusu akken ilaq m’ara nṛuḥ ɣer inejmueen-nneɣ?
Eeni Ṛebbi yeţţarra-d ddehn-is ɣer wayen i neţlusu? Ẓer imenzayen n Wedlis Iqedsen i ɣ-iţwellihen bac a nels akken ilaq.
Amek ara theggiḍ iman-ik i inejmueen?
Ma nessenqed ayen ara nɣer deg inejmueen-nneɣ uqbel, a nestenfee mliḥ seg-sen.
Acu i d leebada n twacult?
Ẓer amek i tezmer leebada n twacult a k-teiwen akken aţ-ţqerrbeḍ ɣer Ṛebbi w’aţ-ţqerrbeḍ ɣer twacult-ik.
Acuɣer i nxeddem inejmueen imeqranen?
Yal aseggas, nxeddem tlata yegrawen imeqranen. Acu i zemren a k-d-awin?
Amek i neţberriḥ?
Nettabae lemtel i d-yeǧǧa Eisa asmi yella ɣef lqaea. Wali amek i nxeddem deg uberreḥ.
Acu i d anaram?
Kra n Inagan seeddayen deg ubecceṛ 30 neɣ 50 sswayee di ccheṛ, tikwal kteṛ. Acu i ten-iţdemmiren ɣer wannect-a?
Acu-t uselmed i d-iţṣaḥen inaramen?
Acu n uselmed amxalef i geţţuheggan i wid iţţaken lweqt-nsen kamel i uberreḥ n Tgelda?
D acu i xeddmen lecyux n tejmaet?
Lecyux d irgazen wuɣur i neţţaf ccuṛuṭ ilezmen bac ad wellhen tajmaet. Amek i ɣ-ţeawanen?
D acu i xeddmen iqeddacen imeawnen?
Iqeddacen imeawnen xeddmen ayen ilezmen bac aţ-ţeddu tejmaet akken ilaq. Ayen i xeddmen yeṣleḥ i medden meṛṛa. Ẓer d acu i d leqdic-nsen!
Acu i xeddmen ineqqaden n tɣalayt?
Ayɣer i rezzun ineqqaden n tɣalayt ɣef tjemmuyae? Amek i tzemreḍ a d-tesfaydiḍ si tmerziwt-nsen?
Neţţak afus n lemeawna i leibad?
M’ara d-teḍru twaɣit, neţheggi din din iman-nneɣ bac a neiwen wid yenṭerren ama s lmeḥwiǧat n cci ama s lmeḥwiǧat n ṛṛuḥ. Wali amek i nxeddem ayagi.
Anwa i d “akli unṣiḥ aeeqli”?
Eisa iweed-ed belli ad ieeggen yiwen ‘wakli’ ara yefken lmakla n ṛṛuḥ di lweqt iwulmen. Amek i la d-iḍerru lweed-agi?
D acu i d Asqamu amwellah?
Di lqern amezwaru, d yiwet terbaet tamecṭuḥt n lecyux akk-d yemceggeen i gellan d asqamu amwellah n tejmaet tamasiḥit. I wass-a anwi i gţekkayen deg Wesqamu amwellah?
D acu i d Bitil?
Bitil d amkan ixulfen ɣef wiyaḍ meṛṛa. Ẓer anwi i d ieeggalen n Bitil yerna d acu i d leqsed-nsen.
D acu i geţwaxdamen di Bitil?
Yal Bitil yesea wid yeţwellihen wid ara d-yasen a t-ẓren: mṛeḥba yis-ek!
Amek i ţwaketbent yerna amek i ţwaṭerjment tektabin-nneɣ?
Nessufuɣ-ed tizmamin s wakteṛ n 700 llɣat. I wacu annect-a n lmeǧhud?
Ansi i d-itekk umeṣruf swayes i neţqabal leqdic-nneɣ di ddunit meṛṛa?
Deg wayen yeenan ameṣruf, deg wacu i nemxallaf ɣef ddyanat nniḍen?
Acuɣer i nbennu Tizeɣwa n Tgelda yerna amek i nxeddem ayagi?
Acuɣer i ţţusemman imukan-nneɣ n leebada Tizeɣwa n Tgelda? Wali amek i tent-ssexdamen Inagan akken ad nnejmaeen deg-sent.
Amek i nesseḥbibir ɣef Tzeɣwa-nneɣ n Tgelda?
Tazeqqa n Tgelda zeddigen yerna i gcebḥen teţţak leezz i Ṛebbi. Amek i nesseḥbibir ɣef Tzeqqa-nneɣ n Tgelda?
I wacu i teṣleḥ temkarḍit n Tzeqqa n Tgelda?
Tebɣiḍ aţ-ţnadiḍ iwakken aţ-ţissineḍ akteṛ Adlis Iqedsen? Ssexdem tamkarḍit n Tzeqqa n Tgelda!
D acu i neţţaf deg wesmel-nneɣ Internet?
Teţwaeerḍeḍ aţ-ţissineḍ akteṛ fell-aneɣ, ɣef wayen is i neţţamen w’aţ-ţafeḍ leǧwab i yesteqsiyen-ik ɣef Wedlis Iqedsen.
Aţ-ţxedmeḍ lebɣi n Yahwa?
Yahwa Ṛebbi iḥemmel-ik aṭas. D acu i tzemreḍ aţ-ţxeddmeḍ yal ass bac a t-tessefṛḥeḍ?


text:
Tafriqt
Tafriqt d yiwen seg yimenẓawen umi mechur (yettwassen) yisem deg umaḍal. Acku, medden ur tt-ssinen ara dima s wayen yelhan. Aṭas n medden deg umaḍal ur nessin ara ɣef Tefriqt amur ameqran, ttxayalen-tt d akal anda ay yugar ccwal, imgura (war) akk d imenɣan, d akal kan anda ay ttmettaten igerdan si laẓ yernu gten (tuqqten) deg-s waṭṭanen, d akal n lqella n cci anda medden akk d igellilen.
Maca Tafriqt maci ala d anect-a. Tafriqt tteččur d igduden, d agaraw, d ill (sea) n yegduden neɣ n yemdanen (human), yal yiwen s tutlayt-is, s yedles d umezruy-is. Ar ass-a werɛad ssinen imassanen akk tutlayin ay ttmeslayen di Tefriqt, neɛ mazal ay tent-ɣrin merra akken iwata (ilaq) ad yeli. Ar ass-a, werɛad ur ssinen ara imassanen ansayen (traditions) d yidelsan n yegduden merra ay izedɣen Tafriqt, werɛad ur d-lqiḍen ara seg-sen akk ayen inwamken (imaɛnen), tamussni-nsen d wayen yeffren deg yidelsan-nsen. Ass-a, mi akka ara tkeccem tetrara ɣer yal amkan, ɣer yal axjiḍ deg umaḍal, aṭas seg yegduden n Tefriqt ara yesruḥuyen ansayen d yidelsan-nsen, yernu yessefk ɣef yimassanen ad rren tamuɣli/ d wallaɣ-nsen ɣer waya uqbel ma yezri ukud.
Tafriqt tefka-d aṭas i tudert n wemdan, ama s tmussni-yines, ama s wayen ay tesɛa d cci d teɣawsiwin, ama d akal, ama d imdanen. Ass-a, ur yessefk ara ad qqnen (medlen) medden allen-nsen ɣef waya. Xas ma yella lbaṭel-nni yettwaxedmen deg Yefriqiyen, di tallit n tehrest (colonisation) iɛedda, yekfa, medden yessefk ad walin Tafriqt ad as-rren tajmilt i Tefriqt u ad tt-walin s wallen nniḍen, yessefk ad gren tamawt i wayen d-tefka i ddunit d umaḍal, i ddur ay telṭeb deg umezruy n umaḍal u ad gren tamawt diɣ i wayen ara d-tettak Tefriqt ass-a akk d yigerwaj ay d-mazal ffren deg-s.
Agbur
Igduden n Tefriqt[beddel | edit source]
Igduden n Tefriqt ṭṭuqten (ggten) macci d kra, seg Yimaziɣen ɣer Yimaṣriyen n wass-a, arraw n Yimaṣriyen iqburen, ɣer Yinubiyen d Yityupiyen, ɣer Yiwulufen d Yizuluten. Ulac amkan ur neɣmir (neccur) ara di Tefriqt. Qrib yal tamurt tesɛa timerwin (dizaines) n yegduden, merra sɛan tutlayin-nsen, ansayen d yidelsan-nsen d waṭas n tɣawsiwin nniḍen ara yelmed fell-asen umaḍal neɣ igduden-is merra.
Tafriqt ugafa[beddel | edit source]
Deg Ugafa n Tefriqt, imezdaɣen ineṣliyen d Imaziɣen, d nitni ay d amur ameqran deg yimezdaɣen n Tmazɣa, xas ma yella aṭas deg-sen ass-a la ttmeslayen taɛrabt neɣ/ akk d Tefransist. Imaziɣen egan-d tilas i wakal d ameqran, yewwet seg wemda n Siwa, deg Utaram (lɣerb) n Maṣer alamma alamma d Targa Zewwaɣen d Muritanya, ɣef yiri n ugaraw Aṭlasi. Yuɣ lḥal, d Imaziɣen ay d agdud n Tefriqt awḥid ay d-iḥerren anect-agi n wakal, imi amur ameqran deg yegduden ifriqiyen nniḍen, tikwal sɛan kan akal d amecṭuḥ, tikwal bitt, cerken-t akk d yegduden nniḍen. Imaziɣen ttumḍanen d agdud n yiri (race) amellal, xas ma yella nettaf gar-asen aṭas n yimibriken d yiberkanen. Aṭas n Yimaziɣen ay d-mazal la ttmeslayen tamaziɣt, yernu deg yiseggasen-agi ineggura, aṭas n trebbaɛ timaziɣin ay d-yennulfan i wakken ad wwtent u ad ḥerzent tutlayt-nsent. Xas ma yella tantalyin (dialectes) ay ttmeslayen Yimaziɣen mxallafent si tama ɣer tayeḍ, maca kkant-d akk seg yiwen n uẓar, seg yiwet n tutlayt, yernu yeshel ɣef waṭas n trebbaɛ timaziɣin ad msefhament wagar-asent s tutlayt-nsent, xas ma yella mxallafent tentalyin-nsent. Imaziɣen mazal ṭṭfen deg waṭas n wansayen (lɛaddat), ladɣa wid yettidiren di Merruk akk d Uneɣruf (Sahara), d acu kan, ass-a, aṭas n wansayen imaziɣen ay yellan ɣef (af) yiri n nnger, la ten-ttağğan medden yernu ur d asen-ttgen ara azal d leqder. Nnig waya, ula d tutlayt tamaziɣt la tettuɣal ɣer deffir deg waṭas n tmiwa n Tmazɣa, medden la tt-ttağğan, ilmeẓyen ur a ttlemmden ara, dɣa yessefk ad yettwaxdem kra n leqdic s uɣiwel i lmend n ussukkes n tutlayt di tmiwa-ya.
Akal n Yimaziɣen, seg wakken meqqer aramma ay yewweḍ ɣer wul n Tefriqt. D Imuhaɣ neɣ Imucaɣ ay d tarbaɛt n Yimaziɣen ay yesɛan akal meqqren akk, xas akken ur ṭṭuqqten ara. Akal-nsen d Aneẓruf (Idurar n Tasili, n Ayer di Niger, atg.), yernu imi ay zgan leḥḥun, ttruḥun nitni d lmal-nsen seg wemkan ɣer wayeḍ, wwḍen ɣer waṭas n tmiwa di Tefriqt. Imuhaɣ xulḍen aṭas n yegduden ifriqiyen ay ten-id-iqerben, nitni fkan-asen u wwin-d aṭas seg-sen. Ass-a, nezmer ad naf Imuhaɣ di Niger d Mali, am wakken ay nezmer ad naf kra n trebbaɛ-nsen di Čad, Burkina Faso akk d Nigeria. Deg wenẓul n Uneẓruf (Niger akk d Mali), aṭas n yegduden ifriqiyen ay yettidiren ɣer tama n Yimuhaɣ, nezmer ad d-nebder seg-sen Ibambaraten, Ifularen akk d Yisarakuliyen. Kra seg yegduden-agi kessen lmal am Yimuhaɣ, di lweqt i deg wiyaḍ xeddmen tafellaḥt. Yuɣ lḥal, akal n wenẓul n Uneẓruf ɛeddan deg-s yisafen, d aya ay t-yerran d agilal, meḥsub yelha i tfellaḥt. Nnig waya, isafen n tama-yagi ldin diɣ iberdan i waṭas n yegduden i wakken ad xeddmen tanezzawt (ttjara), ad znuzun u ad ttaɣen d yegduden merra ay ten-id-iqerben. Idyulaten n Burkina Faso, Côte ḍIvoire akk d Senegal d yiwen seg yegduden n Tefriqt Taɣerbit ay yettwassnen s tnezzawt.
Tafriqt Umalu[beddel | edit source]
Di lɣerb, igduden ay yettidiren ɣef yiri n Ugaraw Aṭlasi lhan-d s waṭas d ṣṣyada n yiselman. Imuriṭaniyen (laṣel-nsen d Imaziɣen) d yegduden n yiri n lebḥer n Senegal ttwassnen s ṣṣyada. Di Tefriqt Taɣerbit llant waṭas n tmura yesɛan tiẓegwa timeqranin. D acu kan, tiẓegwa n Tefriqt ɛemrent. Zik, igduden ay izedɣen tiẓegwa-yagi llan la ttidiren s ṣṣyada n yiɣersiwen d tukksa n wayen ay d-yettak wakal. Ass-a, aṭas deg yegduden-agi ay yeǧǧan aya. Di tmiwa-yagi diɣ, igduden Ifriqiyen sbedden-d aṭas n tgeldiyin (royaumes), yernu asmi ay bdan la d-ttawḍen Wurufiyen ɣer Tefriqt, di lqern wis 15, aṭas si tgeldiyin-agi ay yellan la xeddment tanezzawt (ttjara) d Wurufiyen. Tageldit n ɣana (ay d-sbedden Wacantiyen) tella tettwassen s ddheb-yines, yernu aṭas n tgeldiyin tifriqiyin n tama-yagi ay yellan la znuzuyent aklan (ay d-ttaṭṭafent si tmiwa nniḍen) i Wurufiyen i wakken ad ten-awin ad ten-sxedmen di Marikan. Yuɣ lḥal, amur ameqran deg yiberkanen yellan ass-a di Marikan laṣel-nsen si Tefriqt Taɣerbit.
Tafriqt Usamer[beddel | edit source]
Di Tefriqt Tacerqit, llan waṭas n yegduden ay yettmeslayen tutlayin tisamiyin d tutlayin tikuciyin. Tutlayin tisamiyin d tawacult n tutlayin i deg nezmer ad naf taɛrabt d tutlayin yettemcabin ɣur-s, am tɛebrit (hébreu) neɣ tafiniqit n zik. D acu kan, menɣir taɛrabt (ay ttmeslayen di tmura am Ssudan, Ǧibuti d Iritirya), tutlayin tisamiyin n Tefriqt nezmer ad d-nebder seg-sent tamharit d ttigrinyat (ttmeslayen-tent di Ityupya d Iritirya). Igduden n tmiwa-yagi, xas d iberkanen (neɣ d imibriken), maca ḍebɛen, imi lejdud-nsen, di laṣel, llan d imellalen ay ixelḍen d iberkanen. Igduden-agi daɣen lhan-d d tfellaḥt akk d tkessawt, yemxallaf wacu xeddmen ɣef leḥsab n wakal i deg ttidiren. Wid yettmeslayen tutlayin tikuciyin ttidiren di tama tameṭṭarfut n Tefriqt tacerqit, tama-nni umi qqaren Iccew n Tefriqt, u ad naf gar-asen Iṣumaliyen, ay d-yelhan ladɣa s tkessawt n wakraren.
Di Tefriqt Talemmast akk d ccerq n Tefriqt Tasebgast (équatoriale), llan yizaɣaren d imeqranen yernu d izegzawen. Imezdaɣen n tmiwa-ya lhan-d d tkessawt n yezgaren. Agdud yettwassnen s tkessawt-agi d Imasayen n Kenya d Tanzanya. Imasayen ttwassnen s lqedd-nsen aɛlayan d uceṭṭiḍ-nni azewwaɣ ay settwen, itteṣṣer-iten si tgecrar alamma d idmaren. Aṭas n Yimasayen ay d-mazal la ttidiren tudert-nni n zik, teddun d yezgaren-nsen deg yizaɣaren-nni anda ay d-mazal la ttidiren waṭas n yiɣersiwen iweḥciyen. Maca Imasayen uɣen tanumi d yiɣersiwen-agi, yernu ula d izmawen ttagaden-ten, ur ttqerriben ara ɣer lmal-nsen.
Kenya akk d Tanzanya sɛant akal igerrzen i tfellaḥt, yernu amur ameqran seg yegduden n tmiwa-yagi ttidiren seg wayen ay d-yettak wakal. Ikikuyuten d yiwen wegdud n Kenya, zik llan sɛan aṭas n wakal, ḥerren-t-id s yiɣil-nsen, yernu llan sɛan ddewla teǧhed. Asmi ay d-wwḍen Yebriṭaniyen ɣer Kenya, di tgara n lqern wis 19, kksen-asen akal-nsen, ama i nitni, ama i yegduden nniḍen. Yuɣ lḥal, igduden-agi, arraw n wakal, gguman ad ssusmen u gan ṭṭrad meqqren i wakken ad ssuffɣen imsehres (colonisateur) si tmurt-nsen. Igduden yettidiren ɣef yiri n Ugaraw Ahendi (océan Indien), si tama-nsen, čudd tudert-nsen ɣer lebḥer (am wid-nni Tefriqt Taɣerbit), maca nnig waya, igduden-agi ttwassnen s ttjara-nsen taqdimt akk d Waɛraben. Amur ameqran deg yimezdaɣen n tefsirin (côtes) n Tefriqt Tacerqit d Inselmen, yernu ttmeslayen yiwet n tutlayt umi qqaren taswaḥilit, yis-s ay ttemsefhamen ula akk d yegduden ifriqiyen nniḍen. Yuɣ lḥal, taswaḥilit d tutlayt taɣelnawt di Kenya akk d Tanzanya, yernu nezmer ad d-nini dakken tuɣal d tutlayt tagraɣlant i yes ttemsefhamen waṭas n yegduden di Tefriqt Tacerqit d Tefriqt Tasebgast (équatoriale).
Tafriqt Tasebgast[beddel | edit source]
Ul n Tefriqt Tasebgast yella zik yeččur d tiẓegwa. Timiwa-yagi ttwassnent s Yefɣulen. Wigi d imezdaɣen ineṣliyen n tmiwa-yagi. Xas ma yella zik, tamurt-nsen meqqret (tiẓegwa n Tefriqt Talemmast, Zaïre, Kamirun, atg.), ass-a, ciṭṭaḥ kan maḍi ay d-yeqqimen deg-sen, imi aṭas n lumur ay ten-icewwlen. Ifɣulen d imecṭaḥ, ur ttimɣuren ara. Imeqranen deg-sen sɛɛan azal n lmitra d wezgen di teɣzi. Maci d aḍḍan ay uḍnen, wanag akka kan ay tga ccetla-nsen. Zik, medden llan ttewḥacen-ten imi ay d imeẓyanen yernu ttidiren kan di tẓegwa, anda ay ttṣeggiden ayen tetten. Ass-a, idles-nsen atan la inegger yernu yessefk ad d-rren medden lwelha-nsen ɣur-sen.
Madagascar[beddel | edit source]
Amur ameqran deg yegduden n tegzirt n Madagaskar ṣubben-d seg Yindunisiyen. Xas ma yella Indunisya d tamurt ibeɛden ɣef Tefriqt, maca, di lqern wis 4 mbeɛd n Sidna Ɛisa, wwḍen-d kra n yemdanen si Indunisya ɣer tegzirt-agi tameqrant, u tneṣṣlen dinna alamma ay d asmi ay ten-id-ufan Waɛraben u uɣalen la xeddmen yid-sen tanezzawt (ttjara). Imalgaciyen ay izedɣen deg yidurar n tegzirt-agi mazal ttemcabin s waṭas di ṣṣifa ɣer Yindunisiyen, yernu tutlayt tamalgacit si twacult n tutlayin tustruniziyin ay ttmeslayen di Asya, am tindunisit.
Tafriqt tanẓulant[beddel | edit source]
Di Tefriqt tanẓulant (australe), llan waṭas n yegduden, nezmer ad ten-nebḍu ɣef snat n trebbaɛ timeqranin. Llan yegduden iqdimen n tama-ya, ur ṭṭuqqten ara, kra deg-sen qrib ad negren, ttidiren di lɣerb n Tefriqt n Wenẓul (Afrique du Sud), Namibya d Botswana. Timiwa i deg ttidiren yegduden-agi d aneẓruf (ṣṣeḥra), kkawent, qrib ur d-imeqqi deg-sent wacemma. Mazal kra seg yegduden-agi la ttidiren tudert n zik, ttṣeggiden-d neɣ ttekksen-d ayen ara ččen seg wayen ay d-yettak wakal. Igduden-agi qqaren-asen Ibucmanen. Isem-agi yekka-d si teglizit „Bushmen“ (San), meḥsub „imdanen n lexla“, maca Ibucmanen bḍan ɣef wacḥal n yegduden d teqbilin, yal agdud yesɛan tutlayt-is.
Llan diɣ yegduden yettmeslayen tutlayin tibantutin, gar-asen, nezmer ad d-nebder Izuluten. Asmi ay d-wwḍen Wurufiyen (européens) ɣer tmiwa-yagi, naqal ṭṭfen kan ciṭṭ n wakal ɣef yiri n ill (sea). D acu kan, asmi ay bdan la keccmen ɣer daxel n tmurt, bdan la ttnaɣen d Yefriqiyen u gan deg-sen lbaṭel d ameqran. Asmi ay tewwi Tefriqt n Wenẓul azarug-yines (indépendance), lḥukuma tamellalt n tmurt-agi tesbedd-d leqwanin i yes tebɣa ad tebḍu ger n Yiberkanen d Yimellalen. Igduden iberkanen qqlen ttwaɛɛezlen ɣer tmiwa anda akal diri-t, yernu ttalasen kan ad d-kecmen ɣer tmiwa n yimellalen i wakken ad xedmen. Asmi ay s-d-bran i Nelson Mandela si lḥebs di 1990, yernu yuɣal d aselway aberkan amezwaru n Tefriqt n Wenẓul, ifuk lbaṭel-nni ay iɛezlen iberkanen. Maca imellalen n Tefriqt n Wenẓul cewwlen ugar (aṭas) igduden iberkanen n tmurt-agi deg yiseggasen-nni n lbaṭel d wayen n diri, yernu later n ccwal-agi mazal-it ar ass-a.
Igduden imaziɣen[beddel | edit source]
Ass-a, mi ara d-nini Tafriqt, amur ameqran di medden fehhmen-tt (gezun-tt) d timura-nni ay d-yuzgan deg wenẓul (south) n Uneɛruf (Sahara), tid-nni anda ay ttidiren yiberkanen, am Niger, Mali akk d Nigeria. Imezdaɣen n Tefriqt n Ugafa neɣ Tamazɣa ruḥen amzun ttsetḍin ad d-inin dakken ula d nitni d Ifriqiyen, acku nitni d imellalen. D acu kan, llant kra n tɣawsiwin s wazal-nsen, yessefk ad asent-nger tamawt deg weḍris-agi.
Tamenzut, Tafriqt d amenẓaw (continent) anda ay mlalen yimellalen d yiberkanen, ulac akk tilisa gar-asen. Akken ay s-yeqqar yiwen n Urumi : “Di Tefriqt ulac iberkanen”, ira ad yini, din medden akk d imdanen, ulac aberkan d umellal. Nezmer ad naf iberkanen di Ldzayer, deg Wenẓul n Tunes d Libya d Merruk. Nnig waya, llan aṭas seg yiberkanen-agi d Imaziɣen, mazal ar ass-a ssawalen tamaziɣt (Tamaceɣt). Anect-a yesskan-ed dakken si zîk, yella yiel (jjwağ ger n Yimaziɣen d yegduden iberkanen ay d-ufan di tmiwa n Uneɛruf Ameqran (Sahara), asmi ay bdan lejdud-nneɣ la d-ttawḍen ɣer Tefriqt. Niger akk d Mali, xas ma yella ssnen-tent medden dakken d “timura n yiberkanen“, maca yessefk ad ɣren dakken llan deg-sent ula d imellalen (Imaziɣen Imuriyen, Aɛraben, atg.).
Tis snat, deg Wegles (Antiquité), d tamurt n Yimaziɣen iw-umi llan ssawalen yegduden n (ill) agrakal “Tafriqt”, yernu d Imaziɣen iw-umi egan isem (eganassag) “Ifriqiyen”. Yagi, isem n Tefriqt s timmad-is yekka-d si tmaziɣt. Anect-a ad t-tafem deg usebter ay d-yettmeslayen ɣef yisem n Tefriqt.
Tis krad, dɣa tagi d tanqiḍt yesɛan azal meqqren, Tamazɣa d amur si Tefriqt. Timura n Lezzayer, Merruk, Libya, Tunes d Muritanya merra d timura n Tefriqt, am wakken Fransa d Lalman d Briṭanya Tameqrant d timura n Turuft. A win yufan, Ifriqiyen merra, ama d wid n Ugafa neɣ d wid n tmura n wenẓul, yessefk ad tezzin iman-nsen ttidiren deg yiwen n umenẓaw, deg yiwen n wakal, yernu, lemmer di yelli wamek, ad myussanen ukk ad mekken afus xir n wakken llan tura, akken myussanen u ttemɛawanen Wurufiyen wagar-asen ass-a. Anect-a yezmer ad as-ibeddel udem i Tefriqt ukk ad tt-iɛiwen ugar i wakken ad d-teffeɣ seg wuguren i deg tettidir ass-a.
Timura n Tafriqt[beddel | edit source]
- Dzayer
- Kenya
- Liberya
- Libya
- Maṣer
- Merruk
- Ṣṣaḥra-umalu
- Tafriqt-usamar
- Muritanya
- Togo
- Tunes
- Zayir
- Zimbabwe
Tamselyut[beddel | edit source]


text:
1
Deffir wayagi walaɣ lmelk nniḍen i d-yusan seg igenni, yesɛa lḥekma tameqqrant, ddunit meṛṛa tfeǧǧeǧ s tmanegt-is.
2
Iɛeggeḍ s ṣṣut ɛlayen yenna : Teɣli! Teɣli temdint-nni tameqqrant n Babilun ! Tuɣal ț-țamezduɣt n ccwaṭen, d amkan anda țnejmaɛen leṛwaḥ imeɛfan, anda xeddmen leɛcuc-nsen leṭyuṛ iɛefnen.
3
Axaṭer tewwi leǧnas meṛṛa ɣer leǧhel s yir tikli-ines, igelliden n ddunit jehlen yid-es, wid yețțaɣen znuzun uɣalen d imeṛkantiyen s sselɛa ifazen i s-znuzun.
4
Sliɣ i yiwet taɣect i d-yekkan seg igenni teqqaṛ : Effɣet seg-s ay agdud-iw, iwakken ur tɣellim ara di ddnub-is, iwakken ur kkun-id-țawḍent ara lmuṣibat ara d-yeɣlin fell-as.
5
Axaṭer ddnubat-is ɛeddan tilas wwḍen ɣer igenni, amek ara yețțu Sidi Ṛebbi lbaṭel i texdem.
6
Xedmet as akken i wen-txeddem, ɛețțbet-eț akteṛ wayen i kkun-tɛețțeb, taqbuct nni n lemṛaṛ i tessew i wiyaḍ, ɛemmṛet-as-ț d lemṛaṛ yugaren win tessew nețțat.
7
Akken tefka i yiman-is ccan, tɛac di lerbaḥ, ara s-tesseṛwum leɛtab d leḥzen, axaṭer teqqaṛ : Aql-iyi am ugellid, ur lliɣ ț-țaǧǧalt, ur țissineɣ leḥzen.
8
Daymi, deg yiwen wass ara d-ɣlint fell-as lmuṣibat : lmut, leḥzen, laẓ akk-d tmes ara ț-yeččen. Axaṭer d Sidi Ṛebbi Bab n tezmert i ț-iɛuqben.
9
Igelliden n ddunit meṛṛa i gɛacen deg-s di zzhu d zzna, ad țrun, ad meǧden fell-as, m'ara walin dexxan i gețțalin si tmes iceɛlen deg-s.
10
Imi uggaden a ten-taweḍ txeṣṣart, bedden mebɛid qqaṛen : A tawaɣit-im, a tawaɣit-im a tamdint n Babilun, tamdint tameqqrant yesɛan tazmert, deg yiwet n ssaɛa kan yeɣli-d fell-am lɛiqab.
11
Wid yețțaɣen znuzun ad ilin di leḥzen ameqqran ad țrun, axaṭer ulac win ara yaɣen sselɛa-nsen,
12
sselɛa-nni n ddheb d lfeṭṭa, idɣaɣen ɣlayen d iɛeqcan, lkețțan n lfina akk-d lkețțan azeggaɣ d leḥrir, sselɛa n yal asɣaṛ i d-yețțaken rriḥa taẓiḍant, leḥwayeǧ akk ineǧṛen s wacciwen n lfil, s wesɣaṛ ɣlayen d wayen yețwaxedmen s nnḥas d wuzzal akk-d eṛxem;
13
ulac daɣen win ara yaɣen lqeṛfa, leɛqaqeṛ, leɛṭeṛ, lmuṛ, lebxuṛ, ccṛab, zzit, awren eṛqiqen akk-d yirden, izgaren, ulli, iɛewdiwen, ikeṛṛusen n umenɣi akk-d yemdanen i rran d aklan.
14
A tamdint n Babilun, ayen akken tețmenniḍ iṛuḥ-am ibɛed fell-am, lerbaḥ-im d wayen akk mucaɛen ɣuṛ-em, ṛuḥen-am ur tețțuɣaleḍ ara a ten-tafeḍ.
15
Wid yețțaɣen znuzun leḥwayeǧ di temdint-agi yuɣalen d imeṛkantiyen, ad qqimen mebɛid ad aggaden a ten-taweḍ twaɣit, ad țrun, ad ilin di leḥzen;
16
ad inin : A tawaɣit! A tawaɣit! Tamdint nni yellan am tmeṭṭut yețlusun lkețțan eṛqiqen d llebsa tazeggaɣt ifazen, yețɛelliqen iɛeqcan ɣlayen, idɣaɣen n lyaman n mkul ṣṣenf akk-d ddheb,
17
deg yiwet n ssaɛa kan, kullec yuɣal d iɣed! Lqebṭanat n lbabuṛat d ixeddamen nsen, ibeḥṛiyen akk-d wid yețsafaṛen di lebḥuṛ ɣer tmurt-nni qqimen mebɛid,
18
țɛeggiḍen mi walan dexxan n tmes yeččan tamdint-nni, qqaṛen : Anta tamdint yecban tamdint agi ?
19
Bdan ṭeggiṛen aɣebbaṛ ɣef yiqeṛṛay-nsen, țrun țmeǧǧiden, țɛeggiḍen qqaṛen : A tawaɣit-im! A tawaɣit-im a tamdint tameqqrant, isrebḥen wid akk yesɛan lbabuṛat di lebḥur, deg yiwet teswiɛt kan tnegreḍ tuɣaleḍ d iɣed.
20
A wid yextaṛ Sidi Ṛebbi, a wid i d-iceggeɛ ad beccṛen awal-is, a lenbiya, ay igenwan, ilit di lfeṛḥ ɣef wayen yedṛan yid-es, axaṭer Sidi Ṛebbi iɛuqeb-iț ɣef wayen i wen texdem.
21
Imiren yiwen lmelk yesɛan tazmert tameqqrant, yeddem-ed tablaṭ annect n uɣaṛef n tsirt, iḍeggeṛ-iț ɣer lebḥeṛ yenna : Akka ara tețțuḍeggeṛ temdint tameqqrant n Babilun, ur tețțuɣal a d-tban;
22
ur nețțuɣal a nsel i ṣṣut n wid yekkaten snitra d wid i gcennun akk-d wid yekkaten ajewwaq d lbuq. Ur d-yețɣimi deg-em ṣṣaneɛ, ur nețțɣal a nsel i iɣuṛaf n tessirt.
23
Ur tețțuɣal a d-tban deg-em tafat, ur nețțuɣal a nsel i taɣect n yesli ț-țeslit. Aț-țwaɛaqbeḍ a tamdint n Babilun imi imestujaṛ-im, d nutni i gellan d imeqqranen di ddunit; leǧnas meṛṛa țwaxedɛen s ssḥur i txeddmeḍ;
24
axaṭer deg-em i yuzzlen idammen n lenbiya d wid yextaṛ Sidi Ṛebbi akk-d wid meṛṛa yemmezlen di ddunit.


text:
Naruto
Naruto (ナルト) d yiwen u manga shōnen n Masashi Kishimoto, deg win id ifeY deg-s yiwen umestbae akfuḍ syiwen isem. Amestbae agi iţţawid tanfust n u ninja dilemẓi aken, Naruto Uzumaki, iţnadi ad iţwasen syawk meden s tuYalin da Hokage, in ibYan adyini d anezmar n tadart.
A manga ifYed itikelt tamenzut deg Japon deg nwember 1999 Yef tasḍunt Weekly Shōnen Jump n umazrag Shūeisha. Ma s tefransist telad deg 2002 sYur imazrag Kana, s ugellel n 5 isunad net ufYa tajaponit. Ufaris Studio Pierrot ed Aniplex,tamekfadhut tafda l 03 n'Tuber 2002, Yef tilizri TV Tokyo mayela deg fransa degḍed Yer Game One di 2 n yennayer 2006 daYen Ɣef NT1 di ukčum uYarbazi 2007.
A mezruy[beddel]
Ta zwara[beddel]
A mezruy n Naruto idarru deg yiwen umaḍal deg-s izri d imal anida, ghas aken fghented atas n tiknolojitin n tura, iningaten d cwit n isamurayen qimen d nutni id tinezmarin tiserdasin. Duklen deg tuddar yal yiwet s tazmart-is ghur-sen amzun timiḍi, iningaten skarayen imenɤi tikwal yeldi tikwal « semmed » gar tixarubin deg atas-aya.
Yiwen gar imrigen isexdamen deg taluft agi d aggay n tiza(9) igmusen, qaren-asen ccwaṭen s tjelhumin, ig zemren ad tswa swen s imdanen mba3d yiwet n tafugla taɣersawt iwaken ad s3un tazmert-n-sen. mraw-d-sin(12) uqbel tazwara n tamacahut, yiwen n igmusen agi, imi qaren Kyuubi, itswa tef yerna itswa zzu deg yiwen uqcic aken id-ilul kan isemman Naruto Uzumaki s ufus n Hokage wis ukuz(4) n taddart n Konoha.
Synopsis[beddel]
Tamacahut tbeddu deg tilemzi n Naruto, gher mraw-d-sin n isegesen ines. D agujil, deg mad ikker netsan d abessal d ambassi, ixedem akk tiwugha ig zmer iwaken at id-zren medden. Targit-is: adyughal Hokage aken ad st3arfen siyes imezdagh n tadart-is. Laxater, ccittan n ig twa hebsen deg-es isekred aggad d akrah n at-tadart, id, swussan ttun lfarq gar Kyuubi d Naruto. Ghas aken, Naruto itstrini mlih iwaken ad yughal da genin, taseddart tamezwarut deg iningaten. Mba3d atas useyyi, igged ar tagara as d fken amenyir n Konoha akk d assali-nes ar genin. Yughal ini itsekki deg tarba3t deg-s krad iheppaden ninja, d Sakura Haruno d uhric n Sasuke Uchiha. Cwit cwit, mlalen ajounin-n-sen, win at nislemden : wini mu snen akk Kakashi Hatake.
Deg tazwara tsaggadent yarnu karhent at taddart, cwit cwit yerna deg tazmert yerna irebhed lemqadra d lehmala n at taddart s lfedel n unughen ig ugar deg-sen i3dawen imeqranen n Konoha gar-asen atas n at taddart n zik. Cwit cwit, axetet n uhkem n dunnit n yiwen deg-sen ibaned.
Udmawen[beddel]
Tazwara n umeruy itekka f ukuz(4) udmawen imenzawiyen : Naruto Uzumaki d amunu, maca daɣen Sakura Haruno, Sasuke Uchiwa d sensei-nsen Kakashi Hatake, llan deg amzun akk aylan imezwura n umanga.
S akinna, fɣend udmawen imaynuten, am Sannin, krad(3) ininjaten yetwasnen ad yuɣalen d iselmaden n krad(3) inelmaden deg usatu amaynu, ayen ad yawin asengara-nsen. Naruto aqlalaḥ ad yeḍfar Jiraya, d aninja amazuf s wul ameqran, aselmad n zik n Hokage wis ukuz(4); Sakura, ig rsen, at dfar aselmed n uninja amsejay Tsunade ; Sasuke affakas ad yughal d immesten n Orochimaru, yetwasnen am usemdan, maca d amenɣiw yetwanudan, yellil tirmitin igdlen yarnu yexsa ad yawi tafekka n Sasuke.
Sya ar zzat n temacahut, udmawen imaynuten fɣend, wid ad yuɣalen d imenzaɣ (Gaara, Rock Lee …), d imdukkal (Shikamaru Nara, Hinata Hyuga …) naɣ ad yuɣalan d icenguten imeqranen, am imaslaḍen n Akatsuki, tuddsa ur nessin n iningaten irewlen izemren atas atas.


text:
Tawilayt n Jijel
Jijel d tawilayt n ugafa-agmuḍan (nord-est) n Ldzayer, tezga-d ɣef Yilel Agrakal, deg wegmuḍ (ccerq) n Tmurt n Leqbayel. Tajumma-nnes 2.577 km2 (yikilumitren imkuẓen). Zedɣen-tt 659.301 n yimezdaɣen (Ijijliyen). Tamaneɣt-nnes d tamdint n Jijel.
Tarakalt[beddel | edit source]
Asideg[beddel | edit source]
Amezruy[beddel | edit source]
Assuddes n twilayt[beddel | edit source]
Tadamsa[beddel | edit source]
Timselɣa[beddel | edit source]
- ↑ Aserkeb n iwaliyen ɣef asmel n Uɣlif n Ugensi d timazdayin tidiganin.
- ↑ Amezdaɣ n tiwaculin menwala d imazdayen ɣef leḥsab n tawilayt n tanezduɣt d uzuf d ufmiḍi n annerni amseggas ttawil (1998-2008). Isselɣa n uddun amatu n umezdaɣ d tanezduɣt n 2008 ɣef asmel n ONS.


text:
Adalaylama wis 14
Adalaylama Wis 14, yettwassen daɣen s yisem **Tenzin Gyatso, ilul s yisem n Lhamo Dondrub deg 6 Yulyu 1935 deg Taktser, Qinghai, Ccinwa), d netta ay d adalaylama (imḍebber n wesɣan [ddin]) n Yibudiyen n Tibet seg wasmi ay yesɛa sin n yiseggasen. Deg 1989, yuwey Arraz n Nobel n talwit yerna yettwassen s yimenɣi-nnes aɣezfan i lmend n beḍḍu n Tibet ɣef Ccinwa. Itibetiyen ttwalin-t d tarwiḥt n lejdud-nnes yerna yes-s ay d-yesskanay Ubuddha n Rreḥma iman-nnes.
Tarewla ar Lhend[beddel | edit source]
Asmi ay d-tella tnekra n Yitibetiyen deg 1959 mgal Ccinwa, Adalaylama yerwel ɣer Lhend yerna yessebded-d din anabaḍ (lḥukuma) imennejli n Tibet. Seg yimir-nni ay yebda irezzu ɣef tmura yemgerraden n umaḍal yerna yekkat i wakken ad yeḍmen tilelli i Yitibetiyen, am wakken ay yesselmad tabudit tatibetit i medden. D acu kan, anabaḍ acinwat yezga iḥeṛṛes timura tibeṛṛaniyin akken ur ttemlilint yid-s, yerna llan aṭas n wid ay d-iwten deg-s ɣef wassaɣen ay yesɛa akked CIA.


text: Kabyle(i) 2 Yers-ed fell-awen Ṛṛuḥ iqedsen asmi i tumnem ? Rran-as : Leɛmeṛ nesli s Ṛṛuḥ-agi iqedsen. 3 Yenna-yasen : Anwa aɣḍas i-s-tețwaɣeḍsem ihi ? Rran-as : S weɣḍas n Yeḥya. 4 Bulus yenna-yasen : Yeḥya yesseɣḍes wid akk iqeblen ad beddlen tikli, yeqqaṛ i wegdud ad amnen s win ara d-yasen deffir-es, yeɛni s Sidna Ɛisa. 5 Mi slan i yimeslayen-agi, țwaɣeḍsen s yisem n Sidna Ɛisa. 6 Akken yessers Bulus ifassen-is fell-asen, ikcem-iten Ṛṛuḥ iqedsen, bdan heddṛen s tutlayin ur nețwassen ara, yerna țcaren-d ayen i sen-d-yusan s ɣuṛ Sidi Ṛebbi. 7 Imdanen-agi ad ilin di tnac yid-sen. 8 Dɣa Bulus ikcem ɣer lǧameɛ n wat Isṛail. Azal n tlata wagguren ițmeslay yid-sen, ițqenniɛ-iten iwakken ad amnen s wayen yeɛnan tagelda n Sidi Ṛebbi. 9 Lameɛna kra deg-sen yeqquṛ wul-nsen ugin ad amnen, rnan kkaten deg webrid n Sidna Ɛisa zdat lɣaci. Mi gwala annect-agi, Bulus iṭṭaxeṛ-asen, yewwi yid-es inelmaden, isselmad-iten kull ass deg wexxam n yiwen wergaz isem-is Tiranus. 10 Yeqqim dinna sin iseggasen armi imezdaɣ meṛṛa n tmurt n Asya, ama d at Isṛail ama d iyunaniyen, slan i wawal n Sidi Ṛebbi. 11 Sidi Ṛebbi ixeddem lbeṛhanat imeqqranen s ifassen n Bulus; 12 lɣaci wwḍen armi srusun ɣef yimuḍan ula ț-țimucwaṛin neɣ iceṭṭiḍen yennulen Bulus, dɣa imuḍan ḥellun, wid akk yețțumelken țeffɣen ten leǧnun. 13 Kra iseḥḥaren n wat Isṛail, ileḥḥun seg wemkan ɣer wayeḍ, ɛerden ad ssuffɣen leǧnun seg wid yețwamelken, qqaṛen-asen : S yisem n Sidna Ɛisa, win akken i gețbecciṛ Bulus, effɣet seg-es! 14 Widak ixeddmen annect-agi llan di sebɛa yid-sen, d arraw n Ciba yellan d yiwen si lmuqedmin imeqqranen n at Isṛail. 15 Lǧen-nni yerra-yasen-d : Ɛisa ssneɣ-t, ssneɣ daɣen anwa i d Bulus, ma d kunwi d acu-kkun ? 16 Argaz-nni i gezdeɣ lǧen, izḍem fell-asen yekkat-iten armi rewlen seg wexxam d iɛeryanen, yerna jerḥen. 17 At Isṛail akk-d iyunaniyen meṛṛa izedɣen tamdint n Ifasus slan s wayagi, ikcem-iten meṛṛa lxuf, ḥemmden isem n Sidna Ɛisa. 18 Aṭas seg wid i gumnen, usan-d ad qiṛṛen zdat wiyaḍ, ḥkan-d ayen xedmen. 19 Aṭas seg wid yellan xeddmen ssḥur, wwin-d tiktabin-nsen s wayes xeddmen ssḥur, sseṛɣen-tent zdat medden. Ufan belli azal n xemsin alef n twiztin i d ssuma-nsent. 20 S wakka i gewweḍ wawal n Sidi Ṛebbi ɣer mkul amkan, ițnerni s tezmert n Sidi Ṛebbi.


text: Kabyle(i) 1 Sidna Ɛisa yebda daɣen yețbecciṛ rrif n lebḥeṛ n tmurt n Jlili. Imi i d-innejmaɛ ɣuṛ-es waṭas n lɣaci, yuli ɣer teflukt yeqqim. Taflukt-nni tella s ufella n waman, lɣaci yeqqim ɣer lqaɛa, rrif n lebḥeṛ. 2 Yebda yesselmad iten s lemtul, yeqqaṛ-asen : 3 Selt-iyi-d! Yiwen ufellaḥ yeffeɣ ad izreɛ. 4 Mi gella izerreɛ, ɣlin kra iɛeqqayen deg webrid : ṛuḥen-d igṭat ( ifṛax) leqḍen-ten. 5 Kra iɛeqqayen nniḍen ɣlin ger idɣaɣen anda ulac aṭas n wakal, dɣa mɣin-d imiren, axaṭer tissi n wakal ur lqayet ara. 6 Mi d-yuli yiṭij, yezlef imɣan-nni dɣa qquṛen, imi izuṛan-nsen ur lqayit ara. 7 Kra iɛeqqayen nniḍen ɣlin ger isennanen; mi gman isennanen-nni ɣummen-ten dɣa ur d-fkin ara lfakya. 8 Kra iɛeqqayen nniḍen ɣlin deg wakal yelhan, mi gman, nnernan fkan-d tigedrin; ta tefka-d tlatin n tɛeqqayin, tayeḍ sețțin, tayeḍ meyya. 9 Yenna-yasen : Win yesɛan imeẓẓuɣen, isel-ed! 10 Mi gebɛed ɣef lɣaci, wid i s-d yezzin akk-d tnac-nni inelmaden ssutren-as a sen-yessefhem lemtul i sen d-yewwi. 11 Yerra-yasen : Kunwi yețțunefk-awen aț- țissinem sser n tgeldit n Ṛebbi, ma d wiyaḍ sellen i mkul lḥaǧa s lemtul, 12 iwakken : ?as țmuqulen ur țwalin ara, ɣas sellen ur fehhmen ara; m'ulac a d-uɣalen ɣer webrid dɣa Ṛebbi a sen-yeɛfu ddnubat-nsen! 13 Yenna-yasen daɣen : M'ur tefhimem ara lmeɛna n lemtel-agi, amek ara tfehmem lemtul nniḍen ? 14 Afellaḥ-nni, d win izerrɛen awal n Ṛebbi. 15 Kra yemdanen cban iri n webrid anda yețwazreɛ wawal n Ṛebbi. Akken kan i s-slan, yusa-d Cciṭan iqleɛ-ed awal-nni i gețwazerɛen deg ulawen-nsen. 16 Wiyaḍ cban akal yeččuṛen d idɣaɣen, akken ara slen i wawal n Ṛebbi, qebblen-t s lfeṛḥ; 17 lameɛna ur t-țțaǧan ara ad yefk izuṛan deg ulawen-nsen, ṭṭfen deg-s kra lweqt kan. Mi d-yewweḍ leɛtab d uqehheṛ ɣef ddemma n wawal n Ṛebbi, țțuɣalen ɣer deffir, țaǧǧan liman-nsen. 18 Wiyaḍ țemcabin ɣer wakal yeččuṛen d isennanen, sellen i wawal n Ṛebbi, 19 meɛna iɣeblan, ṭṭmeɛ, lerbaḥ akk-d zzhu n ddunit-agi, skuffuren ( țkemmimen) awal-nni, ur d-yețțawi ara lfayda. 20 Wiyaḍ cban akal yelhan anda teɣli zzerriɛa, sellen i wawal n Ṛebbi, qebblen-t, țțaken-d lfayda. Mkul aɛeqqa yeggar-ed wa tlatin, wa sețțin, wa meyya. 21 Yenna-yasen daɣen : Eɛni yella win ara iceɛlen taftilt iwakken a ț-yerr seddaw lḥila neɣ seddaw n wusu ? Mačči iwakken a ț-issers s ufella n lmeṣbeḥ ? 22 Ulac ayen yeffren ur d-nețban, ulac ayen iɣummen ur d-tețbeggin tafat. 23 Smeḥset-ed mliḥ, ma tesɛam imeẓẓuɣen isellen! 24 Yerna yenna-yasen : ?adret ɣef wayen tsellem! Axaṭer akken i tețțektilim i wiyaḍ ara wen-d-ițwaktil i kunwi, yerna a wen-d ițwaktil s zzyada. 25 Axaṭer win yesɛan a s-rnun, ma d win ur nesɛi ara a s-yețwakkes ula d ayen yesɛa. 26 Sidna Ɛisa yenna-yasen daɣen : Tageldit n Sidi Ṛebbi tețțemcabi ɣer yiwen ufellaḥ i gzerɛen iger. 27 Ama yeṭṭes ama ur yeṭṭis, am yiḍ am ass, zzerriɛa tețțemɣay tgemmu, ur yeẓri amek. 28 Akal yețțak-ed s yiman-is lɣella. Tazwara d imɣi ad yuɣal ț-țigdert, taggara tigdert-nni aț-țeččaṛ d iɛeqqayen. 29 Mi wwan yirden, afellaḥ-nni a d-yas a ten-yemger, axaṭer yewweḍ ed lweqt n tmegra. 30 Yenna daɣen : ?er wacu i nezmer a nmettel tageldit n Ṛebbi, neɣ anwa lemtel ara d-nawi fell-as ? 31 Ițemcabi ɣer uɛeqqa n uxerḍel. M'ara t-nezreɛ, d nețța i d aɛeqqa amecṭuḥ meṛṛa ger zzerriɛat n ddunit. 32 Mi gețwazreɛ, igemmu yețțali alamma yekka-d sennig akk yemɣan n tebḥirt, yeggar ed ifurkawen imeqqranen, ula d igṭaṭ ( ifṛax) n igenni, țruḥun-d ad ddarin ( ddurqen) seddaw tili-ines. 33 S waṭas n lemtul am wigi i sen ițbecciṛ awal n Ṛebbi, akken i tella lefhama n mkul yiwen. 34 Ițmeslay-asen anagar s lemtul, meɛna m'ara yili akk-d inelmaden-is, yessefham-asen kullec. 35 Ass-nni kan mi geɣli yiṭij, Sidna Ɛisa yenna i inelmaden-is : Eyyaw a nzegret agummaḍ n lebḥeṛ. 36 Mi gerra lɣaci-nni, iṛuḥ yid-sen di teflukt i deg yella. Ddant yid-es kra teflukin nniḍen. 37 Tekker-ed yiwet n tbuciḍant, tessalay-ed lemwaji ɣer teflukt tețțacaṛ-iț. 38 Sidna Ɛisa yella yeṭṭes di teflukt deffir n inelmaden-is, yessers aqeṛṛuy-is ɣef tsumta. Sakin-t-id nnan-as : A Sidi, eɛni ur ak-tewqiɛ ara ma nemmut ? 39 Sidna Ɛisa yekker-ed iɛeggeḍ ɣef waḍu, yenna i lebḥeṛ : Ssers iman-ik! Ssusem! Yers waḍu-nni, dɣa tuɣal-ed talwit. 40 Yenna i inelmaden-is : Acuɣer i tuggadem akka ? Mazal ur tuminem ara ? 41 Meɛna ikcem-iten akk lxuf d ameqqran, qqaṛen wway gar-asen : Anwa-t wagi iwumi țțaɣen awal ula d aḍu d lebḥeṛ ?